“Минең бер кем алдында ла ғәйебем юҡ...” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » “Минең бер кем алдында ла ғәйебем юҡ...”\n“Минең бер кем алдында ла ғәйебем юҡ...” 25.12.2018 // Әҙәбиәт\n“Биғылый” премьераһы тамашасыны тетрәндерҙе.\nТормош ауыр, яҙмыш күтәрә алмаҫлыҡ, тип зарланабыҙ. Ғәмәлдә шул яҙмышты, йәшәйеште үҙебеҙ яҙабыҙ түгелме ни?! Бер-беребеҙ өсөн дә... Стәрлетамаҡ башҡорт драма театрындағы премьеранан һуң күңелдә ошондай уйҙар ярала. Бер әсирҙең — ябай һалдаттың әсе яҙмышында шәхестең генә түгел, тотош кешелектең трагедияһы сағыла.\nСпартак Ильясовтың “Биғылый” романы донъя күргәс, башҡорт әҙәбиәтенә ғашиҡтар уны шунда уҡ күтәреп алды. Һутлы тел менән мауыҡтырғыс итеп яҙылған был әҫәр — һуғыш, күңел азатлығы темаһына яңы күҙлектән бағыу, минеңсә. Һуғышта әсирлеккә эләгеп, ошо арҡала үҙ илендә лә ситкә тибелеп, ғүмеренең һуңғы секундына тиклем ҡасып йөрөргә мәжбүр булған Биктимер Йомағолов тураһында тетрәнмәй уҡыу мөмкин түгел.\nӘ бына ошо әҫәр буйынса (“Берҙәм Рәсәй” сәйәси партияһының “Бәләкәй Тыуған ил мәҙәниәте” проекты сиктәрендә) ҡуйылған спектакль (режиссеры – Айрат Абушахманов, сценарий авторы – Гүзәл Ғәлиева) геройҙар күңеленә, ваҡиғалар ағышына тәрәнерәк үтеп инергә ярҙам итте.\nРоман менән таныш булмаған тамашасы башта урманда януар тиреһенә ябынып йөрөгән ҙур кәүҙәле Биғылыйҙы ниндәйҙер ғифрит менән дә сағыштырып ҡуйғандыр (көсөргәнеш тыуҙырыу алымы ла ярҙам итмәй ҡалманы һымаҡ). Әммә бында күңелгә орлоҡ ҡына һалына, спектаклде ҡарай-ҡарай, шул йөнтәҫ кейемле кешенең күңелендә тамсылай яуызлыҡ, бер кем алдында ла ғәйебе юҡ икәнлегенә инанаһың. Улай ғына ла түгел, кешеләр, тотош ҡоролош, киреһенсә, уға ҡарата баш китерлек яуызлыҡ ҡылған икән дә!\nБашта һуғыш юлы үткән атаһын “сәйәси дошман” тип иғлан итәләр. Аҙаҡ иһә тормош михнәттәрен үҙенә лә татырға тура килә йәш егеткә. Ғағауыз ҡыҙына ғашиҡ булғас, уны үҙе менән алып ҡайтырға күпме генә уҡталмаһын, йәмғиәт ҡанундары ике йәш йөрәккә ҡауышырға ирек бирмәй: паспорт юҡ, хәрби хәл...\nТик Биғылыйҙың михнәттәре башланып ҡына тора икән әле. Һуғыш бәрелештәрендә әсирлеккә эләгә, унан ҡасыу юлын таба ла бит, тик үҙебеҙҙәге әсирлектә лә шул уҡ хәл. “...80 грамм икмәк – шыр ағас оно. Һеҙ аслыҡ кисергәнегеҙ бармы? Аслыҡ ул – тойғо, булмыш! Аслыҡтан ашҡаҙан ғына интекмәй...” – геройҙың был монологын тыныс ҡына тыңлай алмайһың һәм уның ҡайһы илдәге әсирлеккә бәйле икәнлеге лә мөһим түгел. Кешеләрҙең бер-береһенә мөнәсәбәте – бына хикмәт нимәлә! “Һауыттары булмағандар ботинкаларына һалдырып алдылар. Әҙ генә булһа ла ашап ҡалайыҡ тиһәң, башҡа сара юҡ...”\nӘҙәм балаһы барыһына ла күнегә, түҙә, Биғылый ҙа күтәрә был михнәттәрҙе. Уны ошо әсирлектән ҡасырға ла бит ауырлыҡ түгел, ә башҡа сәбәп этәрә: азатлыҡты һөйгән Урал балаһы “концлагерь ҙа, зона ла түгел” ғәзиз урмандарына килеп эләккәс, әсәһен, һеңлеһен, ҡустыһын күрәм тип хыялланып ҡаса. Тик яҡындарының барыһы ла гүр эйәһе шул, туғандары ла, һөйгән ҡыҙы ла фашист афәтендә үлә. “Эй, Хоҙайым, ниңә ул тиклем ҡайғыларҙы бер ғаиләгә өҫтәйһең дә өҫтәйһең?!” – тип мөрәжәғәт итә Биктимер был мәлдә. Тик бер ғаилә тарихына меңдәрсә ғаилә яҙмышы ауаздаш. Ә шулай ҙа... өмөт йәшәтә кешене. Биғылыйҙың да ҡарурманда – был донъяла үҙ-үҙе менән генә ҡалғанда ла өмөтө бар. Кешеләр араһында ла яуыздарҙан барыбер изгеләр күберәк – кемдер һуңғы икмәген бирә, кемдер үҙен ҡурҡыныс аҫтына ҡуйып, ярҙам итә...\nТетрәндергес спектакль, тарихҡа башҡа күҙлектән бағыу. Шул уҡ ваҡытта уның бөгөнгө көнгә ауаздашлығы хаҡында ла оноторға ярамай. Һаман да Биғылый менән урманда аралашҡан яугир һымаҡ, киҫелгән аяғыңдың юҡлығын иҫбатлап, белешмә юлларға, мәғәнәһеҙ түләүҙәр индерергә кәрәкмәйме ни?! Бөгөнгө заман тигәндән, геройҙың һүҙҙәре йәнә иҫкә төшә: “Кешеләр, илдәр һуғышһыҙ ғына йәшәй алмаймы ни?.. Мин ғаиләм өсөн көнө-төнө эшләр инем. Ә ул бер ҡасан да бошонмаҫ, һәр саҡ күңелле, барлыҡ тирә-яҡҡа сафлыҡ таратып, тормошобоҙҙо биҙәп, миңә иң ҙур таяныс, ҡыуаныс булып торор ине. Беҙ бер ваҡытта ла асыуланышмаҫ инек!” Эйе, ҡәһәрле һуғыш булмаһа, ниндәй бәхетле булыр ине шул дәүер ғаиләләре.\nӘ беҙ тыныс тормоштоң ҡәҙерен беләбеҙме һуң? Һәр хәлдә Стәрлетамаҡта ғына, мәҫәлән, бер аҙнала егерме ете никах теркәлгән, ә егерме пар тарҡалған...\nБыл һығымтаға персонаждарҙың телмәрен тыңлап ҡына килмәйһең, әлбиттә. Һәр хәрәкәт, деталь, ым-ишара хәҡиҡәтте һөйләй. Режиссер ҡорған сәхнә күренештәре иҫ китмәле. Спектакль өс сәхнәлә барҙы. Беренсе сәхнәлә төп ваҡиғалар бара. Залдың һул һәм уң яғында ла ваҡиғаларҙы күҙ алдына тулыһынса баҫтырырлыҡ эпизодтар алмашынып тора. Алға ҡарайһың: Биктимерҙәр һөжүмгә ташлана, секунд эсендә һул сәхнәлә немец офицерының һорау алған тауышы яңғырай, уңда – беҙҙекеләр. Йә иһә береһендә геройҙың әсәһе көйләй, икенсеһендә һеңлеһенең ҡәбер ташы күҙгә ташлана. Окоп ситтәренән сәхнә геройҙары үҙҙәре үк уйнай-уйнай бураҙналар эшләп ҡуя – барыһы ла режиссерҙың ижади уңышы. Иманым камил: һәр тамашасы “ваҡиғаларҙың” уртаһында тойҙо үҙен.\n“3D” алымына тартым табыш был. Ошо күренеште үҙең татыуы ифрат үҙенсәлекле икән. Шул уҡ ваҡытта тамашасының уйҙары декорацияларға күмелеп ташланмай. Баҙ, фонарь, поезд-бура һәм шуға илткән аҡ орлоҡ сәселгән өмөт бураҙналы юл-баҫыу... Бына ошо ябай ғына күренештәргә лә күпме мәғәнә һалынған. “Минимализм”дың уңышылыр был.\nӘммә режиссерҙың новаторлығы ошондай үҙенсәлектәрҙә генә сағылмай. Проза әҫәрен сәхнәгә сығарыу һәр саҡ уңышлы килеп сыҡмай, ә бында иһә, киреһенсә, романға яңынан бағаһың, Биғылыйҙың эске тауышы булып яңғыраған монологтар ҙа килешле, һәммәһе лә урынлы.\nӘ актерҙар һуң, актерҙар! Илнур Атйетәров, Азат Вәлитов, Зиләрә Юлтаева, Марат Зөбәйеров, Револь Ғималов, Илфир Баймырҙин, Ләйсән Кәримова, Рәсил Сынбулатов, Әлиә Зарипова, Айһылыу Фазылова, Нурзиҙә Сәлимгәрәева – һәммәһенең оҫта уйнауы һоҡландыра. Юҡ, бында уларҙың образ тыуҙырыу һәләте хаҡында ғына әйтмәйем. Бит сәхнәлә нисәмә персонаж пәйҙә булды, ә спектаклдә ҡатнашҡан актерҙарҙы бармаҡ менән генә һанарлыҡ. Бер үк тамашала йә йәлләт булып килеп сығыу, йә, киреһенсә, изге йәнле кешене кәүҙәләндереү еңелдән түгелдер, сөнки тышҡы ҡиәфәт менән бер юлы эске донъяла ла “костюмды алмаштырырға” кәрәк бит әле! Немец телендәге текст, өс ерҙә барған күренештәр һәм башҡалар тураһында әйтеп тораһы ла түгел.\nБашҡорт сәнғәтен шаулатҡан спектакль был, минеңсә. Ижади труппаның Театр йылын нәҡ ошо тамаша менән асырға ниәтләүе лә осраҡлы түгелдер. Ябай тамашасы фекерен генә түгел, театр белгестәренең дә матур-матур һүҙҙәрен ишетербеҙ әле был спектакль хаҡында.\nҒөмүмән, Стәрлетамаҡ дәүләт театр-концерт берләшмәһе эшмәкәрлеге тураһында артабан да йылы һүҙҙәр булыр, сөнки учреждениела гөрләп барған тамашаларға битараф ҡалыу мөмкин түгел. Театр ҙа, филармония ла бер-бер артлы премьера артынан премьера менән ҡыуандырып тора.\nӘле генә Башҡортостаныбыҙҙың, милли театр сәнғәтенең тарихын сағылдырған “Ашҡаҙар” спектаклен ҡарап ҡыуанғайныҡ. Филармония Башҡортостаныбыҙҙың тәбиғәтен, унда йәшәгән халыҡтың күңел донъяһын күрһәтеп, “Урал легендалары” исемле мюзикл да әҙерләгән. Былар әле һуңғы осорҙағылары ғына.\nШуныһын да әйтергә кәрәк, театр-концерт берләшмәһе тамашасы йыям тип, көлкөгә ҡоролған еңел-елпе әҫәрҙәр артынан ҡыумай, етди проекттар өҫтөндә эшләй. Спектакль-концерттарҙа әленән-әле тетрәндергес яҙмыштар, эске торошобоҙ, рухи ҡиммәттәребеҙ сағылып тора. “Биғылый”ға әйләнеп ҡайтҡанда, уның да, халыҡ яратып өлгөргән башҡа спектаклдәр һымаҡ, театрҙың алтын фондына инеренә шик юҡ.


Бүреләр йәнә бер этте ашаны\n23 Декабрь 2018, 00:57\nБашҡорт Илсекәйе ауылында бүреләр йәнә бер этте тамаҡлаған. Шул хаҡта район башлығына “Бәйләнештә” селтәрендә хәбәр иттеләр. Тулыраҡ - сайтта. В деревне Башкирское Ильчикеево снова волки утащили собаку. Об этом сообщили на странице “Вконтакте” главы района. Подробно на сайте.\nБашҡорт Илсекәйе ауылында бүреләр йәнә бер этте тамаҡлаған. Шул хаҡта район башлығына “Бәйләнештә” селтәрендә хәбәр иттеләр.\n“Элекке көн беҙҙә Илсекәйҙә тағы бер этте алып киттеләр”, – тип яҙған Земфира Шәрипова Марс Кашаповтың район һунарсылары һәм егерҙары менән бүреләрҙе атыу мәсьәләһе буйынса кәңәшмә уҙғарасағы тураһындағы яҙмаһы аҫтына.\nХәтерегеҙгә төшөрәбеҙ, "Йүрүҙән" гәзитендә шул ауылдағы бер этте бүреләр ашауы хаҡында яҙылғайны https://iyryzan.rbsmi.ru/articles/borsouly-signal/v-bash-ilchikeevo-khozyaynichayut-volki/\nБеҙ, мөрәжәғәт итеүсе менән бәйләнешкә сығып, тулыраҡ мәғлүмәт алдыҡ.\n“Үҙем күрмәнем, ауылдаштарым, пенсионер апай Әҡлимә Миһранованың этен ашап киткәндәр, тип һөйләйҙәр. Алдараҡ беҙҙең урамда йәшәгән Мөғәлим ағайҙың, шунан күрше Рәмзиә апай Хәкимованың сиптә торған эттәрен алып киттеләр. Бүреләр Башташта өсөнсө этте тамаҡланы инде. Әлегә мал-тыуарға тейгәндәре ишетелмәй”, – тине Земфира Шәрипова. Ул беҙгә ҡаза күреүселәрҙең үҙҙәренән ентеклерәк мәғлүмәт алырға тәҡдим итте.\n– Эйе, ай башында инәйемдең этен бүреләр алып киткәйне. Беҙҙең йорт Урмансы ауылы яғынан килгәндә юл буйында беренсе тора, артта – урман. Төн сыҡҡансы урамда бәйле торған эт юҡ булған бит, – тип һөйләне Рәмзиә Хәкимованың улы Рәвил. – Иртән инәйем тышҡа сыҡһа, этебеҙҙең сылбыры ла, ҡайышы һәм ҡанлы эҙҙәр генә ятып ҡалған була. Шул бүреләрҙең генә эше был. Инәйем хәбәр итеү менән, мин ауылға ҡайттым, үҙем Өфөлә йәшәйем. Малдарҙы төнгөлөккә лапаҫҡа ябалар, шуға уларға тейә алмайҙар. Урамдарҙағы ут төн урталарына һүндерелә, йыртҡыстар ғәҙәттә ҡараңғыла, халыҡ йоҡлаған мәлдә, килә. Элек ауылда һунарсылар була торғайны, хәҙер мылтыҡлы кеше һирәк. Бүреләрҙең ауыл тирәһендә йөрөүе халыҡты ҡурҡыта. Тейешле сара күрелһен ине тиҙерәк.\nСалауат районы хакимиәте башлығы Марс Кашапов кисә, 21 декабрҙә, һунарсылар менән осрашасағын белдергәйне. Ҡабул ителгән ҡарарҙар хаҡында өҫтәмә хәбәр итәсәген дә әйткән. Ә комментарийҙарҙа социаль селтәр менән ҡулланыусылар әле һаман да Башҡорт Илсекәйе, Урмансы ауылдары эргәһендә – бүреләр, Яңы Михайловкаға (Малаяҙ ауыл биләмәһенә ҡараған ауыл) етмәҫ борон тау артында ҡырағай эттәр йөрөүе хаҡында шомло хәбәрҙәр тарата. Марс Фәррәх улы, бар факттар буйынса ла сара күрелер, тип ышандыра.


«Киске Өфө» гәзитенең сайты - №8, 25 февраль - 3 март, 2017 - Информационные страницы\n№8, 25 февраль - 3 март, 2017\nБЕР ВӘКИЛЕНӘ ҠАРАП,\nТОТОШ МИЛЛӘТ ТУРАҺЫНДА\nБөгөнгө ҡунағыбыҙ - МТС бәйләнеш операторының Төркмәнстан компанияһында маркетинг буйынса директор Рәмил Азамат улы БИКҠУЖИН. Ул үҙеңде һәм үҙең етәкселек иткән коллективтағы хеҙмәткәрҙәрҙе эшкә һөҙөмтәле йәлеп итеү серҙәре, һөнәри оҫталыҡты камиллаштырыуҙың иң ҡулайлы ысулдары, эште дөрөҫ ойоштороу һәм шәхесте төрлө яҡлап үҫтереү ҡанундары тураһында бәйән итәсәк. Һәм әңгәмә аҙағында Башҡортостанға ҡайтыуҙың әлеге ваҡыттағы уңайлы һәм уңайһыҙ яҡтары тураһында ла үҙ фекерен белдерер.\nБӘЙГЕ ТОТТОЛАР ШӘП УҠЫТЫУСЫ ТИГӘНДЕ РАҪЛАРҒА\nКонкурстың абсолют еңеүсеһе лә билдәләнде. Был награданы М. Кәрим исемендәге 158-се башҡорт гимназияһының инглиз теле уҡытыусыһы Мария Кәримова (һүрәттә) яуланы. Әйткәндәй, ул конкурсанттар араһында иң йәш педагогтарҙың береһе булып сыҡты.\nМалайҙарҙа буласаҡ ир-егеткә хас сифаттарҙы мөмкин тиклем иртәрәк тәрбиәләй башлау мөһим. Иң ярамағаны - малайҙарҙың инициативаһын һәр осраҡта ла һүндерә килеп, рөхсәт итмәү, тыйыу алымдарын йыш ҡулланыуҙыр.\n1925 йылда Ә. Вәлидиҙең ағаһы Ғәбдрәүефтең өйөн тентегәндә ғалимдың шәхси китапханаһын, шул иҫәптән ҡулъяҙмаларын алып китәләр. Анкараға ебәрелгән алты төргәк ҡулъяҙмаһы Совет хөкүмәтенә эләгә.\nМилли республикалар айырымланғас, татарҙар ҙа һыбыҙғыларына ҡурай тип исем ҡушты. Һыбыҙғы - ул ирланд флейтаһының күсермәһе. Үҫкән ысын ҡурайҙан уны яһап булмай. Тимәк, исеменә есеме тап килмәй.\nРӘХМӘТЛЕ БУЛЫУ - ЯҠШЫ КӘЙЕФТЕҢ НИГЕҘЕ\nКешене белгең килһә, бер һүҙенә ҡара, бер эшенә ҡара, ти халыҡ. Әңгәмәсебеҙ - башҡорт эстрадаһының иң тырыш йырсыһы, ул шәп ҡурайсы ла, актер ҙа, үҙен республика кимәлендәге сараларҙың алып барыусыһы булараҡ та танытып өлгөрҙе.\nӨфөлә бар бер йорт\nБӨЙӨК ИЖАДҠА ҺУҠМАҠ...\nБөйөк рус йырсыһы Федор Шаляпиндың музыкаль карьераһы Өфөлә башлана. Ул йәшәгән Гоголь урамындағы 1-се йорт бөгөнгө көндә лә һаҡланған.


(13 апреля битенән йүнәлтелде)\n: Халыҡ-ара рок-н-ролл көнө.\nАҠШ: Томас Джефферсондың тыуған көнө.\nМәскәү технология институтының Өфө филиалы (хәҙер Өфө дәүләт нефть техник университетының Иҡтисад һәм сервис институты) ойошторола (1970).\nМагистраль продукт үткәргестәрҙең Урал идаралығы эш башлай (1970).\nҒарипов Марсель Исмәғил улы (1942), ғалим-педагог, юғары мәктәп уҡытыусыһы, йәмәғәт эшмәкәре. Педагогия фәндәре докторы (1988), профессор (1990). Башҡортостан Республикаһының I һәм II саҡырылыш Дәүләт Йыйылышы — Ҡоролтай депутаты. Башҡортостан Республикаһының атҡаҙанған фән эшмәкәре (1992).\nМәжитов Рәмил Ғиниәт улы (1957), педагог, мәғариф эшмәкәре. Башҡортостан Республикаһының атҡаҙанған уҡытыусыһы, Рәсәйҙең почётлы дөйөм белем биреү хеҙмәткәре.\n► 13 апрелдә тыуғандар\n► 13 апрелдә вафат булғандар\nhttps://ba.wikipedia.org/w/index.php?title=13_апрель&oldid=941702 ҡабул ителгән\nПоследний раз редактировалась 7 апрель 2020 в 17:13\nБыл бит һуңғы тапҡыр 17:13 7 апрель 2020 үҙгәртелгән.


Михаил Мишустин: «Коммунальные услуги не будут отключаться за долги»\nУволен и грозит срок: в Уфе сотрудник полиции обвиняется в получении взятки\n339 из 4743\nАуыл хужалығы эшсәндәре һөнәри байрамы алдынан йыл йомғаҡтарын барлай\nРеспубликала 3 миллион 200 мең тонна ашлыҡ йыйып алынды. Волга буйы федераль округында иген күләме күрһәткестәре буйынса Башҡортостан икенсе урында. Бөгөн Өфөлә ауыл хужалығы эшсәндәре тәбрикләнде. Ауыл хужалығы һәм аграр сәнәғәт тауарҙарын етештереү тармағының бер төркөм хеҙмәт алдынғыларына...\nСалауат ҡалаһындағы атышта ҡатнашыуҙа ғәйепләнеүсе тағы ла бер кеше-35 йәшлек ир ҡулға алынған\nИҫегеҙгә төшөрәбеҙ, 29 октябргә ҡарай төндә Салауат ҡалаһындағы дауаханаға ҡоралдан яраланған 7 ирҙе алып киләләр. Улар бөтәһе лә милләте буйынса әрмән. Башы яраланған ирҙәрҙең береһе һәләк була. Осраҡ буйынса Енәйәт эше ҡуҙғатыла. Тышҡы күҙәтеү камераларындағы яҙмала күренеүенсә, һөжүм итеүселәр 8...\nИнтернет селтәрендә Комсомол урамындағы юл-транспорт фажиғәһенең видеояҙмаһы барлыҡҡа килде\nТойота РАВ машинаһы ҙур тиҙлектә Тойота, Форд һәм Рено машиналарына бәрелә. Һуңынан асыҡланыуынса, ул руль артына иҫерек килеш ултырған. Рено водителе һәм уның ике пассажиры табиптарға мөрәжәғәт иткән. Тойота водителенә ҡарата административ протокол төҙөлгән, уға ҡарата енәйәт эше асыу ҡарала....\nАуылдың башҡа урамдарында асфальт түшәлгән, ни өсөн беҙҙең урамға хатта ҡырсынташ та түшәмәйҙәр тип үҙҙәренең ризаһыҙлыҡтарын белдерә бында йәшәүселәр. Волково ауылының ,,Солнечный,, биҫтәһендә йәшәүселәрҙе инде тиҫтәләгән йылдар бер мәсьәлә борсой. Урамдағы йорттар алдында барлыҡҡа килгән...\nБөгөн төндә яуған ҡар Өфөлә автомобиль хәрәкәтен ҡатмарлаштырҙы\nЕтмәһә, Ладыгин урамында машиналарға ағас ауҙы. Тәбиҙәт көйһөҙлөгө ҡасанға тиклем дауам итер? Төнгө 12-се яртыла бер-бер артлы эшләй башлаған сигнализация тауышынан Октябрь проспектының 150/2 йортонд йәшәүселәр тертләп уянһа, ошо 4 автомобиль хужалары өсөн был төн бөтөнләй йоҡоһоҙ үтә....\nКөнэлгәре хәбәр ителеүебеҙсә, яранланған кешеләрҙең береһен табиптар ҡотҡара алманы. 28-се октябрҙән 29-на төндә Салауатта шәхси автосервис биләмәһендә ете кеше ҡораллы һөжүмгә тарығайны. Күҙәтеү камералары яҙмаһында сәғәт өстәр тирәһендә автосервис урынлашҡан ,,Төнъяҡ,, базаһына машина килеп...


Изге эш… | Всемирный курултай башкир\nЯңы барлыҡҡа килгән Хәлитовтар ғаиләһе.\nҒүмерҙен асылын аңлағыҙ\nЯратҡан йәрҙәрһеҙ ҡалмағыҙ\nПар донъя утында яңығыҙ\nЯңғыҙлыҡ утында янмағыҙ!\nҒәҙәттәгесә, айына бер тапҡыр Мәҡсүт мәҙәниәт йортонда “Юлдаш йыры” фестивале лауреаты Риф Биҡбаев “Аҡ ауаз” димселәр клубы үҙенең кисәһен үткәрә. Бындай саралар беҙҙең мәҙәниәт йортонда һәм Күгәрсен районында ғына үтмәй, ишетеүегеҙ буйынса республикабыҙҙың башҡа бик күп ҡала-ауылдарында ла үтеп тора.\nҒинуар айында Йылайыр районының Яманһаҙ ауылында үтте. Ауыл хәкимиәт башлығы Ислам Айрат улы әйтеүенсә: “Риф Бикбаев бик ҙур, матур, изге һәм кәрәкле эш башлаған. Эштәрендә уңыштар һәм ошо эш уңышлы дауам итеүен теләйем. Беҙҙең ауыл биләмәһендә бик күп яңғыҙаҡтар йәшәй, мин шуларҙың яҙмышына битараф була алмайым. Шуға бындай сара урынлы һәм кәрәкле тип һанайым”.\nӘйтергә кәрәк, Яманһаҙ ауылы биләмәһе башлығы Ислам Айрат улы, үҙ теләге менән, Мәҡсүт ауылы мәҙәниәт йортонда үткәрелгән сараға тиҫтәгә яҡын кеше алып килде. Афарин, тип әйтергә генә ҡала, ул ауылдаштары өсөн янып-көйөп йәшәй.\nЭйе, парлы йәшәүҙәре ни тора! Ошо сара үткәрелә башлағандан бирле, беҙҙең Мәҡсүт ауылында өс пар ҡауышып, ғаилә ҡороп йәшәй башланылар. Ошо парҙар әйтеүе буйынса: “Бына, ҡайҙа күреп танышыр инек, ошо Риф Бикбаевтың димселәр клубы булмаһа” – тиҙәр барыһы ла.\nБына үткән йома көнө беҙҙең Мәҡсүт мәҙәниәт йортонда Риф Бикбаев тағы бик ҙур сара ойошторҙо – Заһир менән Әлфиә Хәлитовтарҙың тантаналы никахлашыуы үтте (Заһир менән Әлфиә тап ошо “Аҡ ауаз” клубы үткәрелгән кисәлә таныштылар).\nБында беҙҙең ауылдын дан тотҡан “Аҡ инәйҙәр” ойошмаһы саҡырылды (етәксеһе Таңһылыу Хәмидуллина). Улар боронғо ғөрөф-ғәҙәт буйынса мөнәжәт әйтеп бүләктәр тапшырып ошо парҙы ҡотланылар:\nЫсын күнелдән бөгөн һеҙгә,\nТатыу тормош был парға.\nТыныслыҡ һәм сәләмәтлек,\nХоҙай бирһен барығыҙға.\nҒүмерлеккә булһын никах,\nШатлыҡтарҙа үтһен ғүмер.\nМатур теләк теләүселәр,\nБылар булды Аҡ инәйҙәр.\n“Республикабыҙҙың райондары араһында “Дуҫлыҡ, туғанлыҡ, ҡоҙалыҡ күпере” ойошторорға бик ҙур теләгем бар” – ти Риф Бикбаев. Ошо изге эште башҡарырға бик ҙур талап кәрәк, теләк кәрәк. Үҙебеҙҙең башҡорт халҡы өсөн янып-ҡөйөп торған Риф Бикбаевка ҙур рәхмәт. Ошо сараға ярҙам ҡулы һуҙырға кәрәк, ауыл биләмәһе етәкселәре, “Аҡ инәйҙәр”, ҡатын-ҡыҙҙар ойошмалары һәм бары битараф булмаған кешеләр ярҙам итһә, шунда ғына был эш алға китәсәк, тип уйлайбыҙ.\nБөтә донья башҡорттары ҡоролтайы Башҡарма комитеты менән кәңәшләшеп Риф Бикбаев төрлө район-ҡалаларҙа эш алып бара. Әлеге ваҡытта 40 ашыу ғәилә барлыҡҡа килгән (Күгәрсен, Ейәнсура, Кумертау, Бөрйән, Баймаҡ, Салауат, Стәрлетамаҡ һәм Мәләүез районы һәм ҡалаларынан). “Аҡ Ауаз” димселәр клубына ярҙам итеп “ҡоҙағый” ролен башҡарған ҡатындар барыһы ла үҙ ишен тапҡандар икән, шуға Риф Бикбаев икеләтә ҡыуана. Ысынында яңғыҙ кешеләргә бергә йыйылып күңел асып, йырлашып, Риф Бикбаевтың йырҙарын тыңлап, иң мөһиме үҙ ишен табырға мөмкинлек булыуына яңғыҙаҡтар бигерәктә ҡыуана. Программа бик бай, төрөл уйындар, конкурстар, гармунга ҡушылып йырлашыу, таланттарҙы асыу шул арала дискотека була һәм әлбиттә, башҡортса бейеүҙәр. Ошондай кисәләр булмаһа яңғыҙаҡтар тағы ҡайҙа осрашһын, үҙ парҙарын тапһын?\nРезедә Ҡотлобаева, Күгәрсен районының Мәҡсүт ауылы.\n« Муса Мортазиндың 125 йыллығына бағышланған интернет-дәрестәр


Өфө йәштәре делегацияһы Төркиәгә барасаҡ // Йәмғиәт | новости башинформ.рф\nӨфө йәштәре делегацияһы Төркиәгә барасаҡ\n16:45, 20 августа 2013 Йәмғиәт\nӨфөнән йәштәр делегацияһы Төркиәгә барырға планлаштыра. MULTI халыҡ-ара программаһы сиктәрендә өфөлөләр визит менән Мерсин ҡалаһына барасаҡ.\nӨфө хакимиәтенең Йәштәр эштәре буйынса комитетынан хәбәр итеүҙәренсә, 10 көн эсендә MULTI программаһында ҡатнашыусылар Мерсин ҡалаһының ғына түгел, шулай уҡ Тарсус-чай йылғаһы буйында урынлашҡан Тарсус ҡалаһының иҫтәлекле урындары менән танышасаҡ. Бынан тыш, улар өсөн түңәрәк өҫтәлдәр һәм Германия, Ҡытай, Япония, Чили Республикаһынан килгән делегациялар менән осрашыуҙар ойоштороласаҡ.\nБыл программа Өфөлә 2009 йылдан башлап тормошҡа ашырыла һәм биш ил вәкилдәрен берләштерә. Улар – Рәсәй, Төркиә, Германия, Япония һәм Ҡытай. Программа йәштәргә сит илдәрҙән килгән тиҫтерҙәрен өйҙәрендә ҡабул итеп, аҙаҡ үҙҙәрендә ҡунаҡ булған кешеләргә барыу мөмкинлеген бирә. Бындай программа ярҙамында йәштәр сит илдәрҙең тарихы, мәҙәниәте, йолалары, көнкүреше менән таныша, белем даирәһен киңәйтә.\nБынан тәш, төрлө ил вәкилдәре бөгөн йәштәрҙе борсоған мәсьәләләр буйынса фекер алыша, үҫеп килгән быуынды тәбиәләү буйынса төрлө программалар менән таныша.


Синевир (күл) — Башҡорт Википедияһы\n48°37′00″ с. ш. 23°41′02″ в. д.HGЯO\nСиневир күле август айында\nРегион Карпат аръяғы өлкәһе\nРайон Межгорск район\nДиңгеҙ кимәленән бейеклеге 989 м\nМайҙаны 0,07 км²\nИң ҙур тәрәнлек 22 м\nУртаса тәрәнлек 10 м\nСиневир, шулай уҡ Синевир күле, Диңгеҙ күҙе (укр. СиневирИнер) — Теребля йылғаһы башында урынлашҡан Украина Карпатыларындағы  иң билдәле һәм ҙур күле. Уның һыу көҙгөһө майҙаны яҡынса 4-5 гектар тәшкил итә. Күлдәге һыуҙы шишмәләр тулыландыра. Тау ишелмәһе һыуҙың юлын ҡаплай, уның төбөндәге тишек аша һыу әкренләп Теребля йылғаһына ҡойола.\nСиневир күлендә бик күп бағры балығы бар, әммә балыҡ тотоу бында тыйылған.\nСиневир диңгеҙ өҫтөнән 989 метр бейеклектә урынлашҡан , күлдең уртаса тәрәнлеге — 10-12 метр, максималь тәрәнлеге — 22 метр. Күл боҙлоҡ осоронан һуң барлыҡҡа килгән. 1989 йылда күл тирәләй территорияларҙа Синевир милли паркы ойошторола. Күлдән алыҫ түгел Ҡара йылғала Урман һәм һал ағыҙыу музейы бар.\nКүлдең барлыҡҡа килеүе тураһында халыҡта рийәүәт йәшәй. Бик алыҫ замандарҙа тауҙар бер бай графтыҡы булған һәм кешеләр уға хеҙмәт иткәндәр: һарыҡ - һыйыр көткәндәр, урман ҡырҡҡандар. Графтың бик сибәр Синь исемле ҡыҙы булған. Күҙҙәре зәнгәр һауанан да зәнгәрерәк булған өсөн уға исемен шулай тип ҡушҡандар.\nБер мәртәбә граф ҡыҙын үҙе менән тауҙарға алып киткән. Граф урмансыларҙың эшен тикшергән саҡта ҡыҙы яланда сәскә йыйған. Ҡапыл ул һыбыҙғы тауышын ишетеп ҡала һәм болонда һыбыҙғыла уйнап ултырған егетте күреп ҡала. Был егет көтөүсе Вир була. Шулайтып улар танышып китә. Ошонан һуң ҡыҙ йыш ҡына көитөүсегә тауҙарға килә башлай.Улар осраша башлай һәм бер -береһен яраталар. Атаһы бының тураһында белеп ҡалғас, уларҙы осрашыуҙарҙан тыя. Әммә улар бер -береһенән айырым йәшәй алмайҙар.Шуның өсөн граф Вирҙы үлтерергә ҡуша. Граф кешеләре мәлен табып, уның өҫтөнә ҡаянан таш төшөрәләр. Бының турала белеп ҡалған Синь шул урынға югереп килә һәм ташты ҡосаҡлап илап ебәрә. Ошо урында күл барлыҡҡа килгәнсе илай ул. Күлдәге һыу, Синдең күҙҙәре һымаҡ, зәнгәр һәм таҙа була, ә уртаһында теге таштың түбәһе күренеп тора.\nШунан бирле күл Синевир тип атала. Хәҙер күл буйында ағастан һырлап эшләнгән Синь менән Вирҙың һындары урынлаштырылған. Бында Карпатыларҙың күп төбәктәренән туй үткәрергә киләләр. Шундай ырым бар: кемдер ошо күлдә танышып, бер - береһен яратһа, был мөхәббәт ныҡ була.\n↑ 1,0 1,1 7 Чудес України (укр.)(укр.\n↑ Озеро Синевир (рус.)(рус.\nСиневир күле тураһында риүәйәттәр. маршруттар, фоторәсемдәр\nСиневир Инер — исем тарихы\nКарпатыларҙың диңгеҙ Күҙе\nСиневирға трембиттар саҡыра (Ольга Мосон)\nhttps://ba.wikipedia.org/w/index.php?title=Синевир_(күл)&oldid=678745 ҡабул ителгән\nБыл бит һуңғы тапҡыр 16:32 24 апрель 2017 үҙгәртелгән.


«Киске Өфө» гәзитенең сайты - ЙӘШБЕҘ ҘӘ УЛ ТИК ҠАРТБЫҘ ШУЛ... - 2018 - Мәҡәләләр\nЙӘШБЕҘ ҘӘ УЛ ТИК ҠАРТБЫҘ ШУЛ...\nӨфө ҡала хакимиәтендә үткән сираттағы оператив кәңәшмәнең онлайн трансляцияһы, моғайын, күптәрҙең иғтибарын йәлеп иткәндер. Сөнки унда олоһон да, кесеһен дә берҙәй ҡыҙыҡһындырған тема: 2017 йылда халҡы миллиондан ашҡан ҡалаларҙың ҡайһы бер социаль-иҡтисади күрһәткестәре буйынса отчет тыңланды. Баш ҡаланың дәүләт статистика бүлеге начальнигы Оксана Даянова килтергән һандар, бер яҡтан, ҡыҙыҡһындырһа һәм тынысландырһа, икенсе яҡтан, аптырата һәм һорауҙар тыуҙыра.\nЫңғай мәлдәрҙән: Башҡортостандың баш ҡалаһы Рәсәйҙең миллионлы 13 ҡалаһы (Мәскәү менән Санкт-Петербургты иҫәпкә алмағанда) араһында 1131,4 миллион халҡы менән (2016 йыл менән сағыштырғанда 5,3 мең кешегә күберәк) 8-се урында тора. Былтыр миллионер ҡалаларҙың ҡайһы берҙәрендә тыуым күрһәткесе кәмеһә, һигеҙендә, шул иҫәптән Өфөлә лә тәбиғи үҫеш күҙәтелә (2016 йылда +5480, 2017 йылда + 2294). Шулай булыуға ҡарамаҫтан, тыуым - демографик проблемаларҙың береһе, сөнки халыҡ артһын өсөн 15-49 йәштәге һәр ҡатын-ҡыҙға тыуым коэффициенты 2,15 - 2,20 булырға тейеш булһа, әлеге ваҡытта ул 1,37 генә тәшкил итә. Был йәһәттән Ҡаҙан алда бара - уларҙың коэффициенты 1,679. Үлем күрһәткесе буйынса республикала 1 мең кешегә 12,4 кеше тура килһә, Өфөлә - 10,8. Хаҡлы ялдағыларға килгәндә, былтыр уларҙың һаны 1 мең кешегә 267 булһа, Рәсәй буйынса - 296.\nШулай ҙа бөгөн халыҡты иң ҡыҙыҡһындырғаны - эш хаҡтарылыр ул. Сөнки хөкүмәт ни тиклем генә тынысландырырға тырышһа ла, етәкселәр халыҡты буш вәғәҙәләр менән туйҙырып булмағанын яҡшы аңлай. Рәсәй Хөкүмәте Рәйесе Дмитрий Медведев та: "Аҡса юҡ, әммә һеҙ бирешмәгеҙ!" - тиһә лә, статистика килтергән һандар ысынбарлыҡ менән тура килмәй. Былтыр эре һәм урта предприятиеларҙа бер хеҙмәткәрҙең уртаса эш хаҡы айына 42,313 мең һум тәшкил иткән. 2016 йыл менән сағыштырғанда ул 8,2 процентҡа үҫкән. Уртаса эш хаҡы буйынса былтыр Өфө үҫеш темпы 8 проценттан артҡан миллионер ҡалалар араһында дүртенсе урынды биләй. Рәсәйҙә иһә был осорҙа уртаса күрһәткес 39,137 мең һум була. Ысынында күптәрҙең эш хаҡы 20 меңгә лә етмәй...\nСтатистика һандары буйынса фекер йөрөткәндә, баш ҡаланы артта һөйрәлеүсе йәки табышһыҙ тип әйтеп булмай. 2017 йылда ул эре һәм урта предприятиелар етештергән 746 миллиард һумлыҡ продукцияны ситкә оҙата һәм ошо күрһәткес буйынса икенсе урында тора. Был сумманы халыҡ иҫәбенә бүлгәндә, бер кешегә 660 мең һум тура килер ине.\nБылтыр Өфөлә төрлө сығанаҡтар иҫәбенән 675,4 мең квадрат метр торлаҡ төҙөлә. 1 мең кешегә 598 квадрат метр күрһәткесе менән ул халҡы миллиондан артҡан ҡалалар араһында етенсе урын биләй. Ә инде социаль-мәҙәни тәғәйенләнештәге объекттар буйынса уҙған йылда 1675 урынлыҡ белем биреү учреждениелары ғына ҡулланыуға тапшырыла. Төҙөлөш тармағында уртаса эш хаҡы 45,248 мең һумға етә һәм беренсе урында тора. Торлаҡ баҙарындағы яңы төҙөлгән йорттар буйынса Өфө 1 квадрат метрға хаҡтар 50 меңдән ашып киткән төбәктәр исемлегенә инә (52,248 мең һум) һәм бишенсе баҫҡысты биләй.\nБаш ҡаланың иҡтисадын үҫтереүгә йүнәлтелгән төп капиталға инвестициялар күләме 102,7 миллиард һум тәшкил итә, йәғни 2016 йыл менән сағыштырғанда 93,8 процент. Был йәһәттән Өфө Дондағы Ростовтан, Екатеринбургтан, Ҡаҙандан ҡала дүртенсе урында килә. Тирә-яҡ мөхитте һаҡлауға һалынған инвестициялар 21,7 процентҡа артып, 4811,4 миллион һумға барып баҫа. Был миллионер ҡалалар араһында Омскиҙан ҡала икенсе урын тигән һүҙ.\nЙыл дауамында эре һәм урта предприятиеларҙың килеме 2016 йыл менән сағыштырғанда 171,7 процентҡа күберәк булып, 220,8 миллиард һум булһа, зыянлы эшләүсе эре һәм урта предприятиелар араһында баш ҡалабыҙ 12-се урынға төшә (33,7 процент).\nӨфө ҡала хакимиәтенең Финанс идаралығы мәғлүмәттәренә ярашлы, берләштерелгән бюджет сығымдары 24,2 миллиард, йәғни һәр кешегә 21,8 мең һум (2016 йыл менән сағыштырғанда 1000 һумға кәмерәк) тәшкил итә һәм был күрһәткес уны 9-сы урынға төшөрә.\nСығышының һуңында Оксана Даянова Өфө ҡала хакимиәте башлығы Өлфәт Мостафиндың мегаполис халҡының уртаса йәше менән ҡыҙыҡһыныуына баш ҡаланың йәштәр ҡалаһы булыуын, уртаса йәш 37,8 йәш тәшкил итеүен белдерҙе. Ғөмүмән, дөйөм сығыштан, халыҡтың уртаса йәшенән сығып фекер йөрөткәндә, барыһы ла ал да гөл, хатта ниндәйҙер кимәлдә башҡаларҙан алда барған да кеүекбеҙ. Әммә медицина, мәғариф һ.б. өлкәләрҙәге кадрҙар ҡытлығына, төрлө тармаҡтарҙа хаҡлы ялдағы йәки пенсия йәшенә етеп барыусылар эшләүенән һәм йәштәрҙең күпләп ситкә китеүенән сығып ҡарағанда, ҡыуанырлыҡ һандар һәм факттар юҡ. Ә ҡала халҡының уртаса йәшен бары тик бында уҡыу йорттарының күп булыуы һәм уларҙа 17-23 йәшлек йәштәр уҡыуы ғына йәшәртеп тора. Был мәсьәлә тап Өлфәт Мансур улының: "Яҡшы уңыштар бар, әммә беҙгә алға барырға, ҡайһы бер өлкәләр буйынса эшләргә кәрәк", - тигән һығымтаһына ла тура киләлер, моғайын.\nЯҙылған: 11.12.18 | Ҡаралған: 344


Ватанды һаҡлаусылар көнөнә арналған сара бөгөн иртән Еңеү паркындағы «Мәңгелек ут» янында Александр Матросов менән Миңлеғәле Ғөбәйҙуллиндың һәйкәленә сәскә гөлләмәләре һалыу тантанаһы менән башланып китте\nРеспублика етәкселеге, Бөйөк Ватан һуғышы һәм тыл ветерандары тыуған еребеҙҙең именлеге, тыныс киләсәге өсөн һәләк булған, беҙҙең аранан киткән ҡаһармандарҙы бер минут тынлыҡ менән иҫкә алды.\n23 февралдә билдәләнгән был байрамға исемен бер нисә тапҡыр үҙәртергә тура килә. Ҡыҙыл армия һәм һауа-диңгеҙ флоты көнө, Ҡораллы көстәр байрамы, хәҙер Ватанды һаҡлаусылар көнө. Әммә уның төп асылы шул килеш ҡала. Ул илдең тыныслығы, именлеге һағында тороусыларҙы данлау, аяҙ күк өсөн ҡорбан булыусыларҙы иҫкә алыу көнө. Шуға күрә был байрам сал сәсле Бөйөк Ватан һуғышы ветерандары өсөн айырыуса ҡәҙерле.


Барлыҡ участка милиционерҙарын да автомобиль менән тәьмин\nитеү мөмкинме Өфө участковыйҙары тураһында һүҙ йөрөткәндә,\nбыл хаҡта хыялланырға ла тура килмәй. Өфө Эске эштәр идаралығы начальнигы Урал Аккучуков участка милиционерҙары үҙ территорияларын йәйәү ураһалар, байтаҡҡа уңышлыраҡ эшләри не, тигән фекерҙә. Һәр хәлдә "Үҙеңдең участка милиционерын йөҙгә танып белеү кәрәк" тигән талап юҡҡа ғына республикала үткәрелгән "Һаумыһығыҙ, мин һеҙҙең участка милиционеры" акцияһының төп маҡсаты булып торманы бит. Әгәр ҙә участковый\nмашинала елдереп үтә икән - уны кем иҫендә ҡалдырһын\nБаш ҡала милицияһы начальнигының үҙ фекерен раҫларға хаҡы\nбар: ул эске эштәр органдарында эш башлағанда тәүҙә участка\nмилиционерҙары хеҙмәтенә килә һәм унда туғыҙ йыл эшләй.\n- Беҙ һәр бер участковыйға машина биреүгә ҡаршы, - тип белдерҙе ул журналистар менән осрашыу ваҡытында, һәм бының б ары тик ҡала участка милиционерҙарына ғына ҡағылыуын һыҙыҡ ө ҫтөнә алды, ә ауыл ерендә иһә автомобиль мотлаҡ кәрәк.\nДөйөм алғанда, матбуғат конференцияһы наркотиктарҙың законһыҙ әйләнешенә ҡаршы көрәшкә арналды. Быйылғы йылдың һи геҙ айында Өфөлә 1119 наркотиктарға бәйле енәйәт теркәлгән, улар иҫәбендә 739 наркотик һатыу осрағы бар. Үткән йылдың ошо уҡ ваҡыты менән сағыштырғанда, был һандар, ярашлы\nрәүештә, 219 һәм 130 - ға күберәк.\n- Теркәлгән факттар һаны туранан - тура беҙҙең әүҙемлеккә бәйле, - тип билдәләне Урал Аккучуков.\nӨфө Эске эштәр идаралығының наркотиктарҙың законһыҙ әйләнешенә ҡаршы көрәш бүлегендә 15 хеҙмәткәр эшләй. Бүлек н ачальнигы Алик Абдуллин билдәләүенсә, уларҙың яртыһы бүлектә ике йылдан артығыраҡ эшләй һәм яҡшы һөҙөмтәләр күрһәтә.\n- Беҙгә тикшереү органдары ла, прокуратура ла күп талаптар\nҡуя, һәм быға тиклем минең ҡул аҫтында эшләүселәр адресына айырым дәғүәләр булғаны юҡ, - ти Абдуллин.\n2006 йылда ҡаланың Эске эштәр идаралығында наркотиктарҙың законһыҙ әйләнеше буйынса 78 енәйәт эше асылған - үткән йыл менән сағыштырғанда, был егермегә күберәк. Наркопритондар тотоуҙың 10 факты (+4) асыҡланған, наркотик етештереү менән шөғөлләнгән ике йәшерен лаборатория фашланған, республикаға сит илдән наркотиктар индереү каналының эшмәкәрлеге туҡтатылған. Баш ҡала милицияһы көстәре менән законһыҙ әйләнештән 13 килограмдан ашыу наркотик, уның иҫәбендә өс килограмдан ашыу героин тартып алынған.\n- Граждандарға наркотиктарҙың законһыҙ әйләнешенә ҡаршы көрәштә һынылыш ваҡыты етте, һәм хәҙер милиция үҙ шарттарын ҡуя ала, тип ҡасан әйтә алыуыбыҙҙы күҙаллауы ауыр, - тине Аккучуков. - Талау, урлау осраҡтарының һиҙелерлек кәмеүенә ирешә алдыҡ, әммә наркотиктарға килгәндә, уңыштар ҙур түгел.\nХәйер, күрше төбәктәр менән сағыштырғанда, Өфө бары тик Һамарға ғына бирешә.\nМатбуғат конференцияһында тәртип һаҡсылары, асылда, үҙҙәренең сиған милләтендәге наркотик таратыусыларға ҡаршы\nкөсһөҙ булыуын таныны, һуңғылары был эште үҙҙәренең балаларына ышанып тапшыра, ә уларҙы яуаплылыҡҡа тарттырыу мө мкин түгел.\nБаш ҡалабыҙҙың баш милиционеры тағы бер тапҡыр Эске эштәр идаралығының ышаныс телефоны номерын хәтергә төшөрҙө, уның буйынса наркотиктар һатылған урын, башҡа законһыҙ эшмәкәрлектәр тураһында хәбәр итергә мөмкин. Докладсы бер шылтыратыуҙың да иғтибарһыҙ ҡалмауын белдерҙе.\n37 - 14 - 92 номеры буйынса шылтыратып, милиция хеҙмәткәрҙәренең эшенә лә зарланырға ла мөмкин. Ә һәр\nшаршамбы көнө 16. 00 - дән 18. 00 - гә тиклем граждандарҙы\nҡаланың Эске эштәр идаралығы начальнигы ҡабул итә.\n- Практика һәр дүртенсе кешенең беҙҙең хеҙмәткәрҙәргә шелтә менән килеүен күрһәтә, - тип билдәләне Аккучуков. - Ба рлыҡ ялыуҙар буйынса тикшереү үткәрәбеҙ, милиционерҙарҙың эшенә юридик баһаны прокуратура бирә.\n2006 йылда эске эштәр органдарының 10 хеҙмәткәре яуаплылыҡҡа тарттырылған - күп осраҡта биләгән вазифаһынан\nартыҡ файҙаланыу өсөн. Шулай уҡ "кире мотивтар" - эш ваҡытында спиртлы эсемлектәр ҡулланыу, иҫерек көйө руль\nартына ултырыу һ. б. сәбәптәр буйынса алты кеше милицияла эшенән бушатылған.\n- Иҫерек килеш руль артына ултырған өсөн һис бер һүҙһеҙ э штән бушатыу көтә, - тип белдерҙе Урал Аккучуков.\n11 октябрҙә билдәләнәсәк Республика көнөнә килгәндә, милиция, йола буйынса, бер аҙ эскән кешеләргә башҡа көндәргә\nҡарағанда лояль мөнәсәбәттә буласаҡ. Айныҡ туғандары һәм дуҫтары оҙатыуында булғандарға бөтөнләй теймәйәсәктәр, ҡалғандарҙы, кәрәк тип тапҡан осраҡта, өйөнә тиклем оҙатасаҡтар, тип ышандырҙы Өфөнөң баш милиционеры. Ул шулай уҡ һуңғы йылдарҙа милиция халыҡтың күңел асыу урындарына яҡын ерҙә спиртлы эсемлек һатыуҙарҙы тыя, был\nбайрам осоронда ниндәй ҙә булһа етди эш боҙоуҙарға юл\nҡуймаҫҡа мөмкинселек бирә, тип белдерҙе.


Архив газеты "Йәшлек" » Страница 599\nАлкоголдең кеше организмына зыяны хаҡында лекция бара.\n– Эскелек арҡаhында килеп сыҡҡан бик күп ҡыҙғаныс осраҡ билдәле. Бына, мәҫәлән, эскән иренән ҡатын айырылырға мәжбүр, – ти лектор. Шул ваҡыт залдан:\n– Бының өсөн күпме эсергә кәрәк hуң? – тигән тауыш ишетелә.\nЫсын күңелдән һеҙҙе матур байрам – Йәштәр көнө менән ҡайнар ҡотлайым!\nЙәшлек – кеше ғүмерендәге иң күркәм осор, ул ҡыйыу пландар, өмөттәр һәм асыштар мәле. Йәмғиәттең социаль-иҡтисади һәм мәҙәни-рухи үҫешен йәш быуын ҡатнашлығынан тыш күҙ алдына ла килтереүе ҡыйын. Республика хаҡлы рәүештә өмөтлө йәштәре – яҡшы белгестәр, һәләтле рәссамдар һәм музыканттар, спорт бейеклектәрен яулаусылар, буласаҡ ғалимдар менән ғорурлана.\nавторы: Нур | 28 июня 2008 | Фекерҙәр (0) | Тотош уҡырға\nҺеҙгә ҡарап hоҡланhындар\nКисә Республика йортонда күп бала тәрбиәләгән бер төркөм әсәгә «Әсәлек даны» миҙалдары тапшырылды.\nБыл мәртәбәле награданы улар Башҡортостан Республикаһы Президенты Мортаза Ғөбәйҙулла улы Рәхимов ҡулынан алды. «Әсәлек даны» миҙалына лайыҡ булыусылар hаны 3939 кешегә етте.\nБР Хөкүмәте Премьер-министры Раил Сарбаев: «Бөгөнгө йәштәргә оптимизм теләйем» Башҡортостан\n27 июндә – Йәштәр көнөндә БР Хөкүмәте Премьер-министры Раил Сарбаев «Йәшлек», «Молодежная газета», «Өмет» республика йәштәр гәзиттәренең баш мөхәррирҙәре Артур Дәүләтбәков, Татьяна Сырвачева, Рәдис Ноғомановтар менән осрашты. Әңгәмә йылы hәм асыҡ шарттарҙа үтте. Премьер-министрға алдан уҡ hорауҙарын әҙерләп килгән баш мөхәррирҙәр иң тәүҙә үҙҙәре интервью биреүселәр ролендә булды – Раил Сәлиховичты журналистар коллективтарына, шулай уҡ республика йәштәренә ҡағылышлы бик күп мәсьәләләр ҡыҙыҡhындырҙы. Асылда йәштәрҙе социаль яҡлау hәм торлаҡ мәсьәләhен хәл итеү, уларға әхлаҡи тәрбиә биреү hәм бөгөнгө ысынбарлыҡтың иң хафаландырған күренештәре – суицид, кадрҙар әҙерләү hәм уларҙы эшкә урынлаштырыу мәсьәләләре хаҡында hүҙ барҙы. Хөкүмәт рәйесен гәзит редакциялары коллективтары алдында торған профессиональ мәсьәләләр – тираж, подписка, эш хаҡы ла ҡыҙыҡhындырҙы.\nҺайлау комиссияhының яңы составы раҫланды Яңылыҡтар\n26 июндә Республика йортонда Башҡортостан Республикаhы Президенты М. Рәхимов республикаға Башҡортостан Үҙәк hайлау комиссияhының яңы составының тәүге ултырышында ҡатнашыу өсөн килгән Рәсәй Федерацияhы Үҙәк hайлау комиссияhы рәйесе В. Чуров менән осрашты.\nРәсәй – ЕС саммиты башланды\nРәсәй Президенты Дмитрий Медведев дәүләт башлығы сифатында беренсе тапҡыр Рәсәй – ЕС саммитының рәсми ултырышын асты.\nРФ – ЕС яңы база килешеүе төҙөү буйынса һөйләшеүҙәрҙе рәсми башлап ебәреү сараның төп һөҙөмтәһе буласаҡ. «Буласаҡ документ ҡыҫҡа һәм аныҡ, шул уҡ ваҡытта юридик яуаплылыҡҡа, сәйәси көскә эйә һәм киләсәккә йүнәлтелгән булырға тейеш», – ти Президент ярҙамсыһы Сергей Приходько.\n«Ауырлыҡтар сыныҡтыра ғына» Мәғәриф\nМинеңсә, бөгөнгө егеттәр hәм ҡыҙҙар бик тырыш, белемгә ынтылыусан һәм алдарына ҡуйған маҡсаттарына ирешеүсән. Шундай йәштәрҙең береһе – Сибай педагогия колледжының 5-се курсын тамамлаусы Ринат Йәнбәков.\nКире ҡайтырға << 1 595 596 597 598 599 600 601 602 603 796 >> Киләһе бит


Бармы ул теге донъя? » Башкортостан кызы\nТормошта мөғжизәле, ғәҙәттән тыш хәлдәр йыш осрап тора. Күрәҙәселәр, имселәр, алдан күреүселәр күбәйгәндән-күбәйә. Дин теге йәки был хәлгә үҙенсә баһа бирһә, фән әһелдәре үҙҙәренсә аңлата.\nБашҡорттар араһында ла теге йәки был имеш-мимешкә ышаныусылар ҙа, уны һанға һуҡмаусылар бар. Кешенең йән биреүен, теге донъяға китте, тиҙәр. Теге донъя, параллель донъя ысынында бармы ул? Ниңә кемдер йәннәткә эләгә, икенсе берәү - тамуҡҡа? Хатта кешене ер ҡуйынына тапшырғас та, уның йәне 40 көн буйы өйҙә йөрөй, тиҙәр.\nҒалимдар Антарктидала магнит аноманиялары күҙәтелеүе тураһында хәбәрҙәр еткерә башланы, йәнәһе лә ундағы Көнсығыш күле янында ер аҫты батшалығына инеү юлы бар. Ер шарының бер бөтөн булыуы тураһындағы тәғлимәтте берәү ҙә кире ҡаҡмай, әммә уның полюстарынан ер аҫтына инеү урындары бар икән. Әммә улар бер ниндәй ҙә мәмерйә, юл, уйылған ер түгел. Бары ниндәйҙер энергетик көс, уны ҡул менән тотоп ҡарап булмай, ул – “параллель” донъя.\nТеге донъя барлығын иҫбатлаусы миҫалдар ҙа бихисап. Мәҫәлән, Дана Форсайт исемле Британия ҡатыны теге донъяға күсеү юлын табыуын хәбәр итеп, йәмәғәтселекте шаҡ ҡатырҙы. Уның асышы теге тормоштоң әлеге беҙҙеке менән оҡшаш йәки уның күсермәһе булыуын ғына иҫбатлауға ҡайтып ҡала. Ләкин унда бер ниндәй ҙә ауырыу, көсөргәнеш, һуғыш сығыу ҡурҡынысы юҡ. Иҫ китмәле тыныслыҡ хөкөм һөрә.\nФорсайттың был тикшеренеүгә тотоноуына 1998 йылда Кант ҡалаһының көлкө ҡаласығы аттракционынан дүрт үҫмерҙең ғәжәп рәүештә юғалыуы сәбәпсе була. Өс йылдан – тағы ла икәү. Аҙаҡ – тағын. Полиция, балаларҙың юғалыу ваҡиғаһын тикшергәндә, бер ниндәй енәйәт эҙҙәре тапмай. Асыҡланыуынса, был үҫмерҙәр бер-береһе менән таныш, ә юғалған ваҡыттары айҙың һуңғы кесе йомаһына тап килә. Эҙләнеүҙәр бер ниндәй ҙә һөҙөмтәләр бирмәй. Аттракционды япҡас ҡына юғалыуҙар туҡталып тора.\nФорсайт: “Бының сере ундағы бер кәкре көҙгөлә,”– ти. Үҫмерҙәрҙең береһе яңылыш ҡына шул көҙгөнө асып, “ҡапҡанға” эләгә лә инде. Артынан уға ҡыҙыҡҡан иптәштәрен дә саҡырып ала.\nБеҙҙең яҡташыбыҙ, профессор Эрнст Мулдашев та Тибеттағы пирамидаларҙы тикшергән ваҡытта кәкре көҙгөләргә тап була. Сәйәхәтсе билдәләүенсә, пирамидалар – дүрт бүлемле параллель донъяның ҡапҡаһы. Өс мөйөшлө пирамидаларҙы юҡҡа ғына дүрт яҡлы йәки дүрт мөйөшлө нигеҙ тотоп тормай. Шуға ла беҙгә күренмәгән дүрт бүлемле теге тормошта биш бүлемлеһе лә булыуы мөмкин, уның нигеҙен биш мөйөшлө донъя тәшкил итәлер, ти ғалим. Мулдашев Мысыр пирамидаларын теге донъянан беҙҙең өсмөйөшлө донъяға килгән кешеләр төҙөгәнлегенә ышандыра. Нефертитиҙы алайыҡ: уның буйы – 3,6 метр һәм артҡа сығып торған ҙур башы булыуы билдәле. Мысырҙың боронғо башлығы Эхнатондың иһә буй оҙонлоғо – 4,5, ә тағы ла боронғораҡ дәүләт етәкселәре Хаторҙарҙың 18 метрға тиклем еткәнлеге асыҡланған.\nОшо әлеге пирамидалар эсендә Мулдашев экспедицияһы күп һанлы ярымтүңәрәк, тулҡын рәүешендәге таштарға юлыға. Уларҙын өҫкө йөҙҙәре шыма булғанға ла көҙгө тип атайҙар. Тикшеренеүселәр бында үҙҙәрен иркен тота, еңел хис итә. Көҙгөләр янында кемдер бала сағын күрә, кемдер билдәле булмаған урындарға барғандай була. Ғалим иҫәпләүенсә: “Көҙгөләр янында ваҡытты үҙгәртеп, тирә-йүн менән идара итергә була. Боронғо риүәйәттәрҙә яҙылыуынса, ошо көҙгөләр ярҙамында теге донъяға сығырға мөмкин.”\nТағы ла бер ҡараш йәшәй. Беҙҙең ғаләм өс түгел, ун бер бүлемле. Тимәк, өсәр ҡатлы өс донъя, шуның икәүһе – ике өҫтәлмә бүлем. Бөтә донъялар ҙа өй-планеталарға бүленгән. Берәүһендә беҙ йәшәһәк, ҡалғанында – сит планета кешеләре. Шулай тиһәк тә, ниңә һуң һаманға тиклем иң көслө, заманса радиотелескоптар осоусы тәрилкәләр, беҙгә килгән сит донъя ҡунаҡтарын күрмәй һуң? Эйе, билдәһеҙ осоусы объекттарҙы кемдер күреп ҡалыуы, фотоға, видеоға төшөрөүе ихтимал. Ундай ерҙәрҙе “телепортацион урындар” тип атайҙар. Телепортация миҫалдары ла күп. Мәҫәлән, уҙған быуаттың 60-сы йылдарында Америкала булған бер хәл. Томас Механ исемле адвокат, ғәҙәттәгесә, эш көнөнән һуң ҡайтырға сыға. Ләкин ошо сығыуынан һуң уны бер кем дә, бер ҡасан да күрмәй, ул ғәжәп шарттарҙа эҙһеҙ юғала, тип әйтергә булыр ине, тик... Калифорния штатындағы бер дауахананың ҡабул итеү бүлеге шәфҡәт туташы Мариса Кледванс медицина ярҙамы һорап килеүсе ҡара костюмдағы иргә иғтибар итә. “Томас Механ, адвокат” – тип таныштыра ул үҙен. Ул дауаханаға ниңә килеүен, машинала китеп барғанда көслө ауыртыу тойоуын, үлгән кеше кеүек булыуын әйтә. Медицина картаһын, ҡабул итеү ваҡытын тултырып шәфҡәт туташы бер секундҡа ғына карталар ятҡан кәштәләргә ынтылып, ауырыуға боролһа – ул урынынан юҡҡа сыҡҡан була.\nШул уҡ көндө кискеһен бер йылға буйында Механдың машинаһы табыла. Унда ҡан таптары ла 50 метр самаһы һуҙылып барып, бер урында өҙөлөп ҡала. Адвокаттың кәүҙәһен аҙаҡтан ғына 30 саҡрым алыҫлыҡта табалар. Мәйеттең башында ҙур яра эҙе булһа ла, үлеменең сәбәбе – һыуға батыу. Ныҡлы тикшеренеүҙәрҙең һөҙөмтәһе шуны күрһәтә: Механдың һыуға осҡан мәле уның дауаханаға мөрәжәғәт итеүе менән тап килә.\nДонъя илдәренең архивтарында ошондай һәм башҡа тағы ла сәйерерәк күренештәр тулып ята. Ләкин, ҡағиҙә булараҡ, йомғаҡ хәлдәр фән күҙлегенән ситтәрәк ҡала, ғалимдар өсөн бик ҡатмарлы өлкә, уны сисеү мөмкин дә түгел кимәлдә. Шулай ҙа белгестәрҙең күпселеге параллель тормоштоң ысынлап та булыуын таный.\nПараллель тормош менән мөнәсәбәттә йәшәүҙең иң ябай осрағы – төш күреү. Төштә булған ваҡиғаларҙы беҙ ысынбарлыҡтағы һымаҡ хис итәбеҙ. Ә уянып китһәк – ул төш кенә булған икән. Беҙҙең аңыбыҙ төштәрҙән мәғлүмәт кенә һөҙөп ала. Төшөбөҙҙә алған мәғлүмәттәрҙең тиҙлеге шул тиклем шәп, 8 сәғәт йоҡо эсендә бер аҙналыҡ, айлыҡ ваҡиғаны баштан үткәрергә мөмкинбеҙ һәм бер минут серем мәлендә лә тулы сериалды “ҡарап сығырға” өлгөрәбеҙ.\nҺуңғы күргән төштө иҫебеҙгә төшөрәйек әле. Улар беҙҙе уратып алған донъя, туғандар, синыфташтар... Күңеллеләре лә, ҡурҡыныстары ла, үлгән кешеләре лә осрай, шулаймы? Ҡайҙан килеп сыға һуң улар? Ниңә тормошта ла күрмәйбеҙ уларҙы? Сикһеҙ даръя киңлектәре бәләкәй генә атомдарҙан тора. Улар шундай эске энергияға эйә, туҡтауһыҙ хәрәкәттә булалар. Беҙ уларҙы ябай күҙ менән күрә алмайбыҙ. Кеше тәне лә атомдарҙан тора. Бөтә атомдар ҙа төрҙәренә, төҙөлөштәренә ҡарап төрлө йышлыҡтарҙа, тиҙлектә һәм йүнәлештә хәрәкәт итергә мөмкин.\nШул айырмалыҡтар өсөн дә беҙ йәшәйбеҙ инде, сөнки әгәр беҙ төштә күргән тиҙлек менән хәрәкәт итә башлаһаҡ, нимә булырын да күҙ алдына килтереүе ауыр. Был осраҡта ситтә торған икенсе кеше беҙҙе бөтөнләй күрә алмаҫ ине.\nҮҙебеҙҙең тәнебеҙгә радиотулҡындар тиҙлеген биреп ҡарайыҡ, тип күҙ алдына килтерәйек. Улай булғанда, беҙгә ер шарын әйләнеп сығыу өсөн бер секундтан да кәмерәк ваҡыт етәсәк. Ошо “осош” ваҡыты эсендә юлда осраған материктар, тауҙарҙы, океан-диңгеҙҙәрҙе лә күреп өлгөрөр инек. Хәҙер күҙ алдына килтерәйек: беҙҙең яныбыҙҙа шундай тиҙлекле донъя бар икән тип. Беҙ уның барлығын һиҙер инекме? Юҡ, әлбиттә. Ә бына аңыбыҙ менән беҙ секунд эсендә Америкала, йәки башҡа урында булып ҡайтабыҙ. Шуға ла беҙҙә сәйер хәлдәр булып тора, мәҫәлән: мин был урында булдыммы, юҡмы? Был кешене ҡайҙа ғына күргәйнем әле? Күпме тырышһағыҙ ҙа, иҫегеҙгә төшөрә алмаҫҡа мөмкинһегеҙ: был аңлата алмаҫлыҡ хәлдәрҙең барыһы ла параллель донъя менән киҫешкән урында була ла инде...\nАмерика ғалимдарының 70 проценты, үлгәндән һуң тормош бар, тип иҫәпләй. Төрлө дин әһелдәренең ҡараштары ла шулай. Хьюстон университеты ғалимдары ике меңгә яҡын респонденттан, улар араһында гуманитар, төп фәндәр менән шөғөлләнеүселәр ҙә бар, һорау алыуҙар үткәргән. Һөҙөмтәләр аптыратырлыҡ, күпселек теге донъя барлығына ышана.\nБөтә кеше лә теге донъяға ышанмай, әлбиттә. Кембридж университеты ғалимы Петер Уодхемс та бындай тикшеренеүҙәрҙе ҡурҡыныс тип иҫәпләй. Ә проблемаға мөрәжәғәт итеүселәрҙе “алдаҡсылар” тип атай.\nЕндәрҙе күреү, полтергейстар феномены ла бар бит әле. Уларҙы тикшеренеүҙәр ҙә ун һигеҙенсе быуатта, фәнни-техник революция үҫеш алған ваҡытта башлана. Күҙгә күренеүсе шайтандар – үлгән кешеләрҙең йәндәре иҫәпләнгән. Был феноменды асыҡлау уларҙы күреүсе шаһиттарҙың һөйләүҙәренә, яҙмаларына ғына ҡайтып ҡала.\nМәҫәлән, 1848 йылда Нью-Йорк штаты янындағы ағас йорттарҙың береһендә йәшәүсе апалы-һеңлеле ҡыҙҙар өйҙәрендә ниндәйҙер йән эйәһенең булыуын, ул туҡылдатыуҙар менән һөйләшеүен хәбәр итә. Йәнәһе лә ул был өйҙә ҡасандыр йәшәгән бер тимерсенең йәне. Тик ҡыҙҙарҙы шарлатанлыҡта ғәйепләп, ҡыуып ебәрәләр. Ә бер нисә йылдан йорт аҫтында күмелеп ҡуйылған кеше кәүҙәһе табыла...\nӘ шулай ҙа...\nБер ваҡыт Мөшриктәр (мәжүсиҙәр) Рәсүллуллабыҙҙан мөғжизә таптырып бер иткәндәр. Быға яуап итеп, Аллаһы Тәғәлә гөнаһтары өсөн ер йөҙөнән юғалған халыҡтарҙы миҫалға килтерә. Мөғжизә күрһәтелеп торһа ла, улар ышанмаған. Үҙеңә ҡара, тәнеңдә күпме мөғжизә, тиелгән Ҡөрьәндә. Ысынлап та, беҙ һәр беребеҙ бер бөтөн хасил итһәк тә, ҡасандыр ике өлөш булғанбыҙ – атайыбыҙ һәм әсәйебеҙ тәнендә йөрөгәнбеҙ. Ул сағыбыҙҙы беҙ хәтерләмәйбеҙ – әммә булғанбыҙ. Унан әсәйебеҙ йөрәге аҫтында туғыҙ айға яҡын ғүмер кисергәнбеҙ. Әгәр беҙ шунда оҙаҡҡа ҡала торған булһаҡ, икенсе, әле йәшәгән донъябыҙ барлығын белмәҫ тә инек. Ер йөҙөндә ғүмер кисереп, уның менән хушлашҡас, йәнә икегә бүленәсәкбеҙ: тәнебеҙ – ерҙә ҡаласаҡ, йәнебеҙ Хаҡ Тәғәлә хөкөмөнә күсәсәк. Икенән бер булғанды, берҙән ике булыу мөғжизәһенә нисек ышанмаҫҡа мөмкин?\nКүҙгә күренмәҫ һәр күҙәнәгебеҙ кеше хаҡында бар нәмәне белә, шуға ла унан клон яһарға мөмкин. Кеше тәнендә бер ниндәй шарттарҙа ла юҡҡа сыҡмай торған бер күҙәнәк барлығын ғалимдар иҫбатланы ла инде. Шул күҙәнәктән тереләсәкбеҙ беҙ Ҡиәмәт көнөндә.\nТеге донъя барлығына ышаныу-ышанмау һәр кемдең үҙенән тора. Был өлкәләге тикшеренеүҙәр әле лә бара, киләсәктә лә дауам итәсәк. Дин тәғлимәттәре асылда фәнни ҡараштар менән тап килеүе мәңгелек донъяның барлығына шик ҡалдырмай.\nҒәбдерәүеф Хәйруллин, Туҡай мәсете имам-хәҙрәте:\n“Был донъяға беҙ бушҡа килмәгәнбеҙ. Аллаһы Тәғәлә кешеләрҙе нисек бар шулай яратҡан. Кемдер дөрөҫ юлдан бара, Аллаһы ҡушҡандарҙы үтәй. Ҡайһы берәүҙәр инде шайтан юлын тапай, насар ҡылыҡтар эшләй. Изге кеше менән алама йән эйәһе араһында айырмалыҡтар бармы? Әлбиттә. Юҡҡа ғына беҙ теге йәки был әҙәм йәннәткә эләгә, ҡайһы берҙәрҙе тамуҡ алыр, тип әйтмәйбеҙ бит. Ҡиәмәт көнөндә лә беҙҙән һорауҙар аласаҡтар, йәнебеҙ ожмахҡа эләгәме, тамуҡта янасаҡмы, шунда билдәле була ла инде. Шуға ла үлгәндәрҙең тәне ерҙә ятһа ла, уларҙың йәндәре теге донъяла осоп йөрөй. Улар мең йылдар үткәс тә әйләнеп ҡайтырға мөмкин”.\nБулат ХӘЙРЕТДИНОВ әҙерләне.


БР Сауҙа-сәнәғәт палатаһында Харбин йәрминкәһе вәкилдәре менән осрашыу үтте\n22 Март 2012, 12:30\nБашҡортостан менән Ҡытай Халыҡ Республикаһы араһындағы тышҡы иҡтисади бәйләнештәр нығытыласаҡ. БР Сауҙа-сәнәғәт палатаһында Ҡытайҙан делегация –Халыҡ-ара сауҙаға булышлыҡ итеү буйынса бөтә Ҡытай комитетының Хэйлунцзян комитеты вице-секретары Гуан Хай Бин етәкселегендәге XXIII Харбин йәрминкәһе вәкилдәре ҡабул ителде. Һөйләшеүҙәрҙә БР Сауҙа-сәнәғәт палатаһы президенты Юрий Пустовгаров һәм тышҡы иҡтисади эшмәкәрлек департаменты директоры Элина Биккинина ҡатнашты.\nХай Бин әфәнде 15 - 19 июндә Харбинда үтәсәк йәрминкә тураһында мәғлүмәт бирҙе, хеҙмәттәшлек итеү буйынса республиканың мөмкинлектәре һәм бизнес-партнерҙар эҙләү тураһында һөйләне. Башҡортостан делегацияһы өсөн ойоштороусылар бушлай рус-ҡытай тәржемәсеһен бирергә, виза алыуҙа һәм йәрминкәлә һатып алынған теләһә ниндәй тауарҙы таможня аша республикаға ебәрергә ярҙам итергә әҙер («Харбин – Өфө» тимер юл маршруты 10 көнгә яҡын ваҡытты ала). Хай Бин әйтеүенсә, күргәҙмәлә ҡатнашыу өсөн таможня аша үткәрелгән экспонаттарға 2015 йылға тиклем таможня пошлинаһы һалынмай.\nЮрий Пустовгаров билдәләүенсә, Палата, дөйөм алғанда республика өсөн бөгөн буш майҙандарҙа эконом класындағы торлаҡ төҙөлөшөн ойоштороу өсөн инвесторҙар эҙләү мәсьәләһе, ауыл хужалығы продукттарын, атап әйткәндә, томат һәм алмаларҙы эшкәртеү өсөн ҡорамалдар һәм технологиялар эҙләү көнүҙәк мәсьәлә булып тора. Нефть һәм газ секторына кәрәкле ҡорамалдар һәм технологиялар һатып алыу, машиналар эшләү өлкәһендәге төрлө предприятиелар өсөн заманса станоктар ҡайтарыу ҙа мөһим. Бынан тыш, Сауҙа-сәнәғәт палатаһының офисы төҙөләсәк, уның өсөн дә ҡорамалдар һәм төҙөлөш материалдары поставкалау талап ителә. Ошоноң арҡаһында төбәктәр араһындағы хеҙмәттәшлектең айырыуса емешле булыуы ихтимал.\nХай Бин әфәнде һөйләүенсә, Хэйлунцзян провинцияһындағы Дацин ҡалаһы Ҡытай Халыҡ Республикаһында нефть эшкәртеү үҙәгенән һанала. Ойоштороусылар осрашыу өсөн Харбин йәрминкәһенә профилле компаниялар вәкилдәрен саҡыра аласаҡ. Ошо уҡ провинциялағы Цицикар ҡалаһында машиналар эшләү өлкәһендәге предприятиелар тупланған, улар ҙа ауыл хужалығы продукцияһын эшкәртеү ҡорамалдарын етештереүселәр һәм поставкалаусылар менән бер рәттән осрашыуға саҡырыла ала.\nОсрашыу аҙағында Харбин йәрминкәһе вәкилдәре Башҡортостанға рәсми делегация составында тағы килергә һәм республиканың юл һәм торлаҡ төҙөлөшө өлкәһендә эшләү менән ҡыҙыҡһынған эре инвесторҙарҙы алып килергә йыйыныуҙарын билдәләне. Был мәсьәләләр БР иҡтисади үҫеш министры урынбаҫары Александр Марьин менән осрашыуҙа ла тикшерелде, тип хәбәр иттеләр БР Сауҙа-сәнәғәт палатаһының матбуғат хеҙмәтендә.\nХай Бин әфәнде БР Сауҙа-сәнәғәт палатаһы менән Харбин йәрминкәһе араһында килешеүгә ҡул ҡуйыу тәҡдиме менән сығыш яһаны һәм, хеҙмәттәшлек итеү тураһында ун Рәсәй төбәгенең сауҙа-сәнәғәт палаталары менән ошондай документтар төҙөлдө, тип билдәләне. Харбин йәрминкәһен ойоштороусылар ҙа 17-18 майҙа Өфөлә үтәсәк «Ҙур химия» халыҡ-ара форумында ҡатнашыу өсөн үҙҙәренең вәкилдәрен ебәрәсәк.\nБелешмә өсөн. Харбин йәрминкәһе төҙөлөш ҡорамалдары һәм материалдары етештереүселәрен һәм поставкалаусыларын тәҡдим итә. 1990 йылда ойошторолғандан алып унда донъяның 80 иленән һәм төбәгенән 1,8 миллиондан ашыу ҡатнашыусы һәм ҡунаҡ йәлеп ителгән. Бында төҙөлгән килешеүҙәрҙең дөйөм суммаһы 100 миллиард АҠШ долларынан ашыу сумманы тәшкил иткән. Был инвестициялар буйынса һөйләшеп килешеүҙәр һәм сауҙа биржаһы өсөн халыҡ-ара платформа булып тора. Быйыл йәрминкәлә Рәсәй-Ҡытай сауҙа палатаһы ла ҡатнашасаҡ.\nТеги:тышҡы бәйләнештәрбр сауҙа-сәнәғәт палатаһы


Бурысыңды түлә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Бурысыңды түлә\nБурысыңды түлә 20.12.2014 // Йәмғиәт\nБашҡортостан Президенты Рөстәм Хәмитов Республика ҡаҙнаһының һәм муниципаль берәмектәр бюджетының килем ҡеүәтен, һалым һәм һалым булмаған керемдәрен арттырыу мәсьәләләре буйынса ведомство-ара комиссия ултырышын үткәрҙе.\nКәңәшмәлә инвестиция эшмәкәрлегенә дәүләт ярҙамы саралары, уларҙы камиллаштырыу буйынса тәҡдимдәр, шулай уҡ дәүләт унитар предприятиелары мөлкәтен файҙаланыуҙың һөҙөмтәлелеген арттырыу мәсьәләләре тикшерелде. Республика башлығы билдәләүенсә, илдәге ҡатмарлы иҡтисади хәлгә һәм сәнәғәт предприятиеларының табышы кәмеүгә ҡарамаҫтан, бөтә социаль йөкләмәләр тулыһынса үтәләсәк. Башҡортостан Президенты һалымдар һәм йыйымдар буйынса бурысты кәметеү йәһәтенән эште әүҙемләштерергә саҡырҙы.\n– Һалым буйынса 14-15 миллиард һум самаһы бурыс бар. Мөлкәттән һәм ерҙән килем алыу йәһәтенән дә етешһеҙлектәр күп. Эш хаҡын “конвертта” түләү сәбәпле, һалымдан ҡасыу мәсьәләһен күп тапҡыр тикшерҙек. Ҡайһы бер предприятиелар табышты йәшереү маҡсатында ҡулайлаштырыу менән шөғөлләнә, — тине төбәк башлығы.\nКиләһе йылға бюджетта тигеҙлек һаҡлау өсөн, Рөстәм Хәмитов әйтеүенсә, барлыҡ йәмғиәттең тырышлығы талап ителә. Ҙур инвесторҙарҙың республикабыҙға килеүе лә ҡаҙнаны тулыландырырға булышыр, моғайын. Инвестиция йәлеп итеү күләме буйынса Башҡортостан илдәге тәүге 15 төбәк иҫәбенә ышаныслы инә.\nБыйыл 1 ноябргә ҡарата ҡаҙна системаһына һалымдар, йыйымдар, пенялар һәм штрафтар буйынса бурыстың дөйөм күләме 14,278 миллиард һум тәшкил иткән. Йыл башынан алып ул 879,6 миллион һумға (5,9 процентҡа) кәмегән.


Цифралы телевидениеның сиктәре йәнә киңәйә | ГТРК «Башкортостан» — Новости Уфы и РБ\nЦифралы телевидениеның сиктәре йәнә киңәйә\n27 сентября 2016 — 15:30 ГТРК «Башкортостан»\nКүптән түгел Илеш районында яңы ҡоролма сафҡа индерелһә, шундай уҡ телевизион ҡоролма тиҙҙән Күмертауҙа ла ҡалҡып сығасаҡ. Һуңғы айҙарҙа республиканың биш районында халыҡ телевизион тапшырыуҙарҙы юғары сифатта, цифралы форматта ҡарай башланы. Ғәлиевтар йортона килеп инеүсе көтөлмәгән ҡунаҡтар хужаларҙы тик һөйөндөрҙө генә. Яңы Күктау ауылындағы иң өлгөлө ғаиләләрҙең береһенә телевизион станция инженерҙары приставка бүләк итте һәм ауылда тәүгеләрҙән булып телевизорҙы цифралы юғары сифатта ҡарау мөмкинлеге бирҙе. Юғары сифатта һәм бушлай 10 телеканалды ҡарау бәхете хәҙер Илеш районы халҡына тейҙе. Бының өсөн бары тик хужаларға антенна ҡуйырға һәм уны цифра ҡоролмаһына тоташтырырға ғына кәрәк. Район халҡы хәҙер сериалдар һәм телевизион тапшырыуҙар ҡарау ғына түгел яратҡан башҡарыусыларын да тыңлай ала. Цифралы телевидение бер төймә ярҙамында радиотапшырғысҡа әйләнә. Ә радиостанциялар телевизион каналдарҙы көйләгән ваҡытта бергә башҡарыла. Яңы Күктауҙағы был ҡоролма республикала егерме етенсе вышка. Бынан тыш, һуңғы айҙарҙа ошондай телевизион станциялар Ҡариҙел, Дюртөйлө, Балтас һәм Нуриман райондарында төҙөлдө. Яңынан яңы телебашнялар күтәрелә. Федераль программаға ярашлы «цифра» элек хатта аналог телевидениеһы булмаған төпкөл райондарға ла барып етте.\n1 из 792\nВести-24. Башкортостан – 29.01.20


Татыу ғаиләләр тормошто биҙәй » "Урал" гәзите\nТатыу ғаиләләр тормошто биҙәй\nӨләсәйемдең «Бабай куда - әбей туда» тигәне хәтеремдә. Тағы: «Ир менән ҡатын бар эште лә бергә башҡарырға, бербереһенә ярҙам итергә тейеш», - тип әйтә торғайны. Рысыҡай ауылынан Лилиә һәм Рәил ӘФЛӘТУНОВТАР тап шулай бар эште лә бергә атҡарып, тырышып төҙөгән йорттарында бәхетле балалар үҫтереп, бербереһенә терәк булып, ярты һүҙҙән аңлашып, тормоштан йәм табып йәшәгән парҙарҙың береһе.\nБыл татыу, эшһөйәр ғаиләнең емеш ағастары уратып алған, сәскәләргә күмелгән, һәр нәмә урынында торған йыйнаҡ, төрлө техника, мал, ҡош-ҡорт менән тулған ихатаһы күптәргә үрнәк булырлыҡ. Өйҙәренә ингәс тә, бөхтәлек, тәртип күҙгә ташлана. Бөтә нәмә лә зауыҡ менән урынлаштырылған. Гөлдәре лә айырым бер гүзәллек биреп тора.\nУңған хужабикә әҙерләгән йәшелсәемеш, ҡайнатма-компоттары оҙон ҡышҡа етә. Сағыу, матур, килешле кофта, башлыҡтар, ойоҡтар бәйләй, төрлө әйберҙәр тегә.\nЛилиә менән Рәил Әфләтуновтар өс бала тәрбиәләй. Ике юғары белемле Бөрйән һылыуы Лилиә ауыл мәктәбендә уҡытыусы булып эшләй. Рәил дә шул уҡ мәктәптә һаҡ хеҙмәтендә.\nМине иң тәүҙә йөҙҙәренән дә, үҙҙәренән дә нур бөркөлөп торған был икәүҙе яҙмыш ҡайҙа һәм нисек осраштырған икәнлеге ҡыҙыҡһындырҙы. Әңгәмәне хужа башланы.\n- Межгорье ҡалаһында эшләй инем. 2003 йылдың авгусында Бөрйәнгә күпер төҙөргә командировкаға китеп барғанда, Лилиә юлда автобус көтөп тора ине, ултыртып алдым. Һөйкөмлөлөгөнә, ихласлығына шундуҡ иғтибар иттем. Ана шунда беренсе тапҡыр күрҙем. Бер йыл үткәс, тағы күрештек, - тип һөйләй Рәил Рәмил улы. - Ул ваҡытта Лилиә Стәрлетамаҡ педагогия институтын тамамлап, Бөрйән районы Ырғыҙлы ауылында уҡыта ине.\nЯҙмыш осраштырҙы тигәне шул инде. Бер йылдан һуң тағы осрашып, дуҫлыҡты нығытып ҡуйҙыҡ. Ярты йыл үткәс, никах уҡыттыҡ. Ата-әсәйҙәр менән кәңәшләштек тә, туйҙы ике яҡта ла үткәрергә ҡарар иттек.\n- Ҡайны-ҡәйнәләр менән танышыу нисегерәк үтте, йыраҡҡа ебәрмәйбеҙ тип тартҡылашманылармы?\n- Биҙа ла яҡшы. Лилиәнең ата-әсәһен алдан уҡ белә инем. Барып йөрөй торғайным уларға. Әле лә мин уларҙы яҡын күреп, «апай», «ағай» тип өндәшәм. Бөрйәнгә йышыраҡ барып торорға, ярҙам итергә тырышабыҙ.\n- Рәилде нисек оҡшатмайһың инде (көлә), бигерәк алсаҡ бит ул, ярҙамсыл да, - тип һүҙгә ҡушыла Лилиә Муса ҡыҙы. - Кеше менән матур итеп һөйләшә. Шуға ла минең атай-әсәйемдәр уны бер күреүҙән үҙ итте. Ҡайтһаҡ, «кейәү ҙә, кейәү», тип өлтөрәшеп торалар.\n- Лилиә, ҡәйнәң дә уҡытыусы булғас, аралашып китеүе ҡыйын булмағандыр?\n- Аллаға шөкөр, ҡәйнәм менән әхирәттәр кеүекбеҙ. «Инәй» тип өндәшәм уға. Өйләнешкәс, бер йыл бергә татыу йәшәнек. Күп нәмәгә өйрәтте. Тик рәхмәттәр генә әйтә алам ҡәйнәмә. Кәрәк саҡта ярҙамға килеп етә. Әлдә яҡын йәшәйбеҙ.\n- Һеҙҙең өс бала: Рәдис, Раушания, Рәлинә. Лилиә, ә һин үҙең киленеңдең ниндәй булырын теләр инең?\n- Иң мөһиме - улымды яратһын.\n- Лилиәгә оҡшаған кәләш тапһа, улым өсөн бик ҡыуаныр инем, - ти ғаилә башлығы.\n- Балаларығыҙҙың ҡайҙа йәшәүен теләр инегеҙ? Ауылдамы, ҡалаламы?\n- Ҡайҙа ғына йәшәйем тиһәләр ҙә, ҡаршы тормаясаҡбыҙ. Бәхетле генә булһындар. Тырыш, эш яратҡан егәрле кеше бер ҡайҙа ла юғалып ҡалмаҫ.\nШул арала кескәй Раушания килеп атаһын ҡосаҡлап алды. - Беләһегеҙме, - ти ул, миңә ҡарап, - минең атайым донъяла иң һәйбәте. Ул беҙҙең менән уйнай, ярҙам итә. (Атаһын ифрат яраталар, хатта күҙҙәренән йәштәр килеп сыҡты ҡыҙыҡайҙың).\nБаланың иң юғары баһаһынан һуң башҡаска һүҙ ҙә юҡ...\n- Йортоғоҙҙа кем иң төп һүҙҙе әйтә, хужаһы кем тимәксемен?\n- Кәңәшләшеп йәшәйбеҙ. Ашарға әҙерләгәндә лә, йорт эштәрен башҡарғанда ла бер-беребеҙгә ярҙам итәбеҙ. Ә өйҙә хужа - Рәил тип уйлайым.\nИптәшем ныҡ тырыш, ҡулынан килмәгән эше юҡ, балалар өсөн үлеп бара, - тип шат йылмая Лилиә. - Мине яратып, аңлап торһа - шул. Беҙгә, ҡатындарға күп кәрәкме ни - бер йылмайып йылы һүҙ әйтһә, дәртләнеп китәһең. Гел комплименттар әйтеп ҡыуандырып, күңелемде күтәреп тора.\n- Беҙ Лилиә менән гел бергә. Нимә эшләһәк тә, ҡайҙа ғына барһаҡ та, хатта диләнкәгә лә бергә йөрөйбөҙ. Һыйыр һауған мәлендә лә шунда торам. Унһыҙ миңә күңелһеҙ. Гел эргәмдә булырға тейеш кеүек. Берберебеҙҙе маҡташып алайыҡ әле. Минең Лилиәм мотоциклда ла, трактор, ГАЗелендә лә оҫта йөрөй ул.\n- Өйләнмәгән йәки яңы ғына ғаилә ҡорған йәштәргә ниндәй теләктәр әйтер инегеҙ?\n- Беҙ парлы булып йәшәү өсөн яратылғанбыҙ. Һәр кем үҙенең яртыһын тапһын тигән теләктәмен. Сөнки берҙәм, татыу ғаиләң булыу - ҙур бәхет ул. Көнө буйы эшләп, арып ҡайтҡандан һуң йылы, таҙа, тәмле аш еҫтәре сығып торған өйгә инеү - үҙе бер шатлыҡ. Бары тик өйөңдә, ғаиләң менән бергә булғанда ғына рәхәтләнеп ял итеп була бит.\n- Тегендә-бында туҙып ятҡан ойоҡ, кейем, йыуылмай ултырып ҡалған сынаяҡ һәм башҡа ваҡ-төйәк мәшәҡәттәр - иреш-талаш сығарыр өсөн сәбәп түгел. Ирҙәр ҙә бит бала кеүек, аҡырып торғансы, юхалап ҡына өндәшһәң, тау аҡтарырға әҙер улар, - ти Лилиә.\n- Ауылда беҙҙең кеүек йәштәр күп ул. Матур итеп йорттар һалалар, һәр өйҙә әллә нисәмә техника, утын-бесән әҙерләүе лә еңел. Дәртең, теләгең, маяк кеүек татыу ғаиләң булһа, - рәхәтләнеп йәшә лә ят. Бына шундай фекерҙә Әфләтуновтар.\nЭйе, ҡайһы бер ғаиләләр үҙ-ара мөнәсәбәттәре, бербереһенә оҡшашлығы, матурлыҡтары, бербереһе өсөн йәне-тәне менән борсолоп торған, уңыштарына ысын күңелдән шатланған, барлык эштәрҙе икәүләшеп башҡарып, бергәләшеп ял итеүҙе өҫтөн күреүҙәре менән һоҡландыра. Ундайҙарҙың хәләлдәренә ҡараштары ла хатта икенсе: йылылыҡ, һөйөү сатҡылары уйнай. Һөйләшкәндә лә ҡулдарын тотошоп, шаярышып, бер-береһен бүлдермәй тыңлай. Бындайҙарға ҡарап: «Бына бит, бар ул мөхәббәт, күпме йылдар үтһә лә һүнмәгән, һүрелмәгән, киреһенсә, йылдар үткән һайын нығына бара», - тип улар өсөн ҡыуанып, дәртләнеп китәһең. Әфләтуновтар, минеңсә, тап шундайҙарҙың береһе.


Йыл уҡытыусылары – 2013 » "Йәшлек" гәзите\nГазета "Йәшлек" » Новости » Мәғариф » Йыл уҡытыусылары – 2013\nКонкурста республика мәктәптәренән 116 уҡытыусы ҡатнашты. «Йыл уҡытыусыһы – 2013» республика конкурсының еңеүсеһе исеменә Стәрлетамаҡ ҡалаһынан 3-сө башҡорт лицейының информатика уҡытыусыһы Луиза Мырҙаҡаева лайыҡ булды. Рус теле һәм әҙәбиәте уҡытыусылары араһында Өфө ҡалаһының 115-се гимназияһынан Оксана Шәрәфетдинова, татар теле һәм әҙәбиәте уҡытыусыларынан Туймазы ҡалаһының 1-се мәктәп-интернатынан Зинфира Нурисламова еңеүсе тип иғлан ителде. Абсолют еңеүсе һәм «Йыл уҡытыусыһы» исеме Оксана Шәрәфетдиноваға бирелде.\n«Башҡорт теле һәм әҙәбиәте йыл уҡытыусыһы» төбәк-ара конкурсында барлығы 50-нән ашыу уҡытыусы ҡатнашты. Уларға еңел булмаған һынау төрҙәрендә үҙҙәренең профессиональ оҫталығын күрһәтергә тура килде. Асыҡ дәрестәр күрһәттеләр, инновацион проекттарын яҡланылар, лекция менән дә сығыш яһанылар.\nФиналға биш уҡытыусы сыҡты. «Йыл уҡытыусыһы» исеменә Стәрлетамаҡтың Жәлил Кейекбаев исемендәге 3-сө башҡорт гимназияһы уҡытыусыһы Зөлфиә Баязғолова лайыҡ булды.\n3 – 5 апрелдә Дыуанда «Дәүләт дөйөм белем биреү мәктәп-интернаты тәрбиәсеһе – 2013» конкурсы үтте.\nАбруйлы жюри ҡарамағына 13 конкурсант үҙенең портфолиоһын тәҡдим итте. Жюри ҡарары буйынса өсөнсө урынға – Нефтекама мәктәп-интернатынан Фатима Халматова, икенсе урынға Шафрандағы санаторий тибындағы интернат-мәктәптән Фәриҙә Янбаева лайыҡ булды. Ә еңеүсе − Красноусол башҡорт гимназияһынан Альбина Ишкина.\nСығыу ваҡыты 30-12-2013, 10:45 | Ҡаранылар: 1248


Башҡортостанда коронавирус инфекцияһын йоҡтороусылар һаны 6 меңдән ашҡан // Йәмғиәт | новости башинформ.рф\nБашҡортостанда коронавирус инфекцияһын йоҡтороусылар һаны 6 меңдән ашҡан\n12:14, 14 июля 2020 Йәмғиәт\nБашҡортостанда коронавирус инфекцияһын йоҡтороусылар һаны 6 меңдән ашҡан Фото: Олег Яровиков\nБашҡортостанда СOVID-19 йоҡтороусылар һаны 6014-кә еткән. Һуңғы тәүлектә 47 осраҡ асыҡланған. Был турала Өфө мэрияһындағы оператив кәңәшмәлә Башҡортостан Роспотребнадзор идаралығының эпидемиологик күҙәтеү бүлеге етәксеһе урынбаҫары вазифаһын башҡарыусы Зөлфиә Камаева белдерҙе.\nӨфө хакимиәте башлығының беренсе урынбаҫары Салауат Хөсәйенов һүҙҙәренсә, әлегә битлекте сисергә ярамай, йәмәғәт хәүефһеҙлеге үҙәктәренә полиция менән берлектә халыҡ күп йөрөгән урындарҙа иҫкәртеү рейдтарын уҙғарыуҙы дауам итергә кәрәк.\nБынан алда хәбәр ителеүенсә, республикала ковид-госпиталдәрҙең койка фонды 30% тулған, ә яңы коронавирус инфекцияһына иммунитет кимәле 5,4% тәшкил итә.


КОНДУКТОР. Миләүшә Ҡаһарманова\n2 Июнь , 15:00\nЫшылдаған-тышылдаған тауыштар сығарып шыуып килеп туҡтаған ҙур автобустың урта ишегенән һуңғыларҙан булып индем дә, теге елтерәтеп алып та киткәс, ҡоламаҫ өсөн, тимер ҡолғаға тотондом. Эстә халыҡ күп түгел, әммә бөтә урындар ҙа биләнгән. Шул саҡ берәү терһәгемә ҡағылды һәм автобус шауын баҫып һөрәнләне:\n--Ана, алда урын бар! Шунда үтегеҙ!\nКондуктор икән. Уны күргәс аҡсамды соҡой башлағайным, был әллә мине ишетмәй типме, ҡолағыма үрелә биреп үк ҡысҡыра:\n--Башта ултырығыҙ! Мин килермен!\nБаш һелкетем дә, сайҡала-сайҡала күрһәтелгән урынға киттем. Иң алдағы парлы ултырғыстың ситкеһендә телефонына тексәйгән ирҙе ҡуҙғатып, төпкә ынтылдым:\nКүршем яуапҡа нимәлер тип мығырланы, әммә йөҙөн күтәрмәне. Әйткәнен ишетмәһәм дә, күҙ ҡырыйы менән үк уның бер интеллигент икәнлеген аңғарҙым һәм ауыҙ эсенән мөңгөрләгәнен дә йә “зинһар өсөн”, йә “рәхим итегеҙ” кеүегерәк һүҙҙәрҙер тип ҡабул иттем.\nУрынлашып бөтөүемә кондуктор ҙа килеп торҙо. Мин уға утыҙ һум аҡса һондом. Аппаратынан шытырлатып билет сығарып бирер урынға был, ир аша ынтылып, усыма нимәлер һалды ла, мәғнәле итеп күҙҙәрен йомоп алды. Ҡараһам – ун һумымды кире биргән. Ҡапыл аптырап, ҡарашымды ҡатынға кире күтәрәм. Уның ала-сола итеп ағартылғандан кире төбөнән ҡараһы үҫеп сыҡҡан сәстәренә, ҡояшта янып ҡарайған йонсоу йөҙөнә, сөм ҡыҙылға буялған ирендәренә, шундай уҡ ҡыҙыл лагы һыҙырылып-ҡубып бөткән тырнаҡтарына күҙ һирпеп алам да, ризалығымды белдереп, керфек елпәм. Килештек, йәнәһе. Ул мине егерме һумға алып бара ла, мин уның кеҫәһенә килем эшләйем. Ысынында, миңә ул ун һумдың ҡулымда ҡалыуынан файҙа ла, ҡалмауынан зыян да юҡ, тик кондуктор ҡатындың теләгенә ҡаршы килә алмайым. Моғайын, ул шул хәйерсе эш хаҡына йөрөйҙөр, таңғы биштән тороп сығалыр, көнө буйы ошо тынсыу автобуста һелкенәлер, ә өйҙә балалары көтәлер, тип уйлайһың бит инде.\nҠаланың ситенән булғас оҙаҡ киләм. Юлды ла инде ятлап, ҡарарлыҡтарын ҡарап туйып бөткәнмен. Күршемдәге ир рәхәтләнеп телефонынан китап уҡый. Мин улай итә алмайым, башым әйләнә лә китә. Шуға ҡолаҡсындарымды сығарып алып көй тыңлауға күстем. Артабан ярты сәғәт тирәһенә үҙ донъямда булам. Унда ла күршемдең ялтыр таҙа ботинкаларына күҙем төшә. Ҡәнәғәт ҡалам. Яратам ир-егеттәрҙең аяҡ кейеме ялтырап торғанын. Ипләп кенә телефон тотҡан ҡулына ла ҡарап алам. Әһә, тырнаҡтары ҡыҫҡа ҡырҡылған. Был да күңелемә хуш килә. Беленер-беленмәҫ һирпелгән әскелтем ағас еҫендәге парфюмы ла нервымды ҡуҙғытмай. Бик һирәк ул ундай бөхтә ир-егеттәр, тип уйлап, арҡамды терәп иркенләйем. Алдағы ишектәрҙең ябылып-асылғанына, халыҡтың эркелеп инеп-сығып торғанына иғтибар итмәҫтән ойоп ултырам. Шулай арыуыҡ ҡына барғайныҡ, бер мәл, ике ҡатын, туҡталыштан ингән ғайын беҙҙең алға тып баҫып тормаһынмы? Нимәлер тип өндәшеүҙәрен ишетмәгәс, ҡолаҡтарымды асам:\n--Какие билеты? – тием дә албырғап, сумкама тығылам... Унан кеҫәләремде ҡапшайым... Саҡ иҫемә төшә... нимә эҙләйем мин? Билет юҡ бит һуң!\n--Ваши? – эргәмдәге иргә өндәшәләр. Уның да билеты юҡ, күрәһең, тик бер ҙә сәбәләнмәй. Шулай ҙа телефонын сумкаһына тыҡты.\n--Мы - ждем, — тикшереүсе бисәләр был хәлдән ләззәт алғандарҙайҙар хатта.\nИрҙең тауышында көлөмһөрәү сағылып ҡалғандай була:\n--Нет у меня билета.\n--Как нет? Вас не обилечивали что ли?\nУл арала эргәбеҙгә теге кондуктор килә һалып етте. Уҫал дүрт күҙ һәм минең аңшайып баҡҡан тағы бер пар уға төбәлде. Ирҙең ҡарашын күрмәнем, уның да башы беҙҙең бәлә сәбәпсеһенә боролғайны.\n--Что тут? – ти был. Бына һиңә!\n--Безбилетные в салоне. По какой причине? – теге ике албаҫтының бөтөн йәшәү маҡсаты ошо урында беҙҙе фашлауға ҡоролғайны, ахыры.\n--Не знаю. Я их обслуживала, — тимәһенме беҙҙең ханым...\nТелһеҙ ҡалғандай булдым. Янымдағы ир ҙә шым. Асыуымдан сәсәй яҙып кондукторҙың ҡарашын тоторға теләйем, тик теге ашығып инеүселәрҙе хеҙмәтләндерергә ынтылды.\nНимәһен “ищит” итергә бында? Юҡ инде ул – булмағас!\nТикшереүселәр автобусты байҡап сығып, башҡа “ҡуян”дарҙы тапмай, тағы беҙгә ябырылды:\n--Штраф түләйһегеҙ! Йәки ҡулаҡса менән, йәки документ тултырабыҙ, госуслуга аша килә.\n--Һааа! – тип хаяһыҙ үҙәгемде һөйрәп һикереп торам. Бөтөн булған яман бисәлегем тышҡа бәреп сығып, сар-сор талашып китмәксе булып ауыҙымды асам да... әйтергә һүҙ тапмайым. Нимә тип әйтә алам? Утыҙ һумды кондуктор менән бүлештем дә, билетһыҙ киләм, тиергәме? Әллә ун һумға намыҫымды һаттым типме? Әллә бынау йонсоу кондукторҙы йәлләгәйнем дә, ул мине йәлләп торманы инде тип торған булырға? Ю-уҡ инде! Ғорурлығымдың ҡалған ғынаһын бынауҙарҙың аяҡ аҫтына һалаһым юҡ. Мең һумымды һурып сығарҙым да һондом:\nМинең һикереп тороуымдан нимә көтөргә икән тип борсолоп ҡарап ҡалған ир ҙә, тынысланыпмы, күн кәшилүгенән аҡса алды. Тикшереүсе ҡатындарҙың береһе беҙгә квитанция сығарып бирҙе, үҙе һаман һөйләнә:\n--Вроде бы взрослые люди...\nИкенсеһе лә өҫтәй:\n--И не безденежные...\nБөтөн был мәшхәр тамамланғанда, төшәһе еремә етергә ике туҡталыш ҡалғайны. Тегеләр киткәс, хәсрәтләш булған күршемә боролам:\n--Һеҙ ни эшләп өндәшмәнегеҙ ул?\nИрҙең артыҡ иҫе китмәгән кеүек, йылмая:\n--Кондукторҙың шундай авантюраһына ризалашырын ризалашҡас, һатлыҡйән булып тора алмайым бит инде. Һеҙ ҙә егет булдығыҙ – һатманығыҙ.\n--Һатманығыҙ тип... меңешәр һум түләнек.\n--Түләһәк тә... Был беҙгә һынау булды... кондукторға ла.\n--Ярай, әйҙә, тамаҡтарына арҡыры...\n--Бына улай тип әйтергә ярамай. Беҙ был эштән һабаҡ алырға тейеш һәм һығымта яһарға.\nАҙыраҡ телемде тешләнем. Быға тағы бер һынап ҡарап алдым.\n--Ә минең машина боҙолғайны, кисә ремонтҡа индерҙем, — тип ҡарашыма яуап бирә был. — Бына, йәш саҡтарҙы хәтерләп алайым тип автобусҡа сыҡһам... һеҙҙе осраттым...\n--Мине?.. Беҙ танышмы ни?..\n--Хәҙер танышырбыҙ. Берәй ергә инеп ултырып алырбыҙ. Штрафты йыуырға кәрәк тә һуң! Һа-һа-һа!\nУның көлөүенә ирекһеҙҙән мин дә ҡушылдым. Автобустан беҙ һаман тыйыла алмай көлә-көлә сыҡтыҡ. Туҡталышта ла көлдөк, салон тәҙрәһенә яҡын килгән кондукторға ҡул болғап тағы ла нығыраҡ һаһылдаштыҡ. Ҡатындың ҡарашында асырғаныу ҙа, уңайһыҙланыу ҙа, рәхмәт тә бар һымаҡ ине. Һәр хәлдә миңә шулай тойолдо... Ул ҡайҙан белһен инде? Кондукторҙы әйтәм. Үҙенең яҙмыш ҡулында йөрөүен. Беҙҙең юлдар тап ошо урында киҫешеүен дә, мөһим хәл-ваҡиғалар ҡылыныуын. Һәм минең ошо арҡылы ҡәҙерле булыр кешемде осратыуымды. Белмәй, әлбиттә...


14 Август 2010, 19:56\nБыйыл ауылда үткәргән йәйге ялымда йәштәребеҙ мине тамам аптыратты, ниндәйҙер өмөтһөҙлөк ҡосағына һалды тиһәм дә була. Эйе, эскелек, тәмәке тартыу, һүгенеү – ауыл тормошона хас күренештәр. Ә бына шул тиклем аҙғынлыҡты ишеткәнем, күргәнем юҡ ине әле. ҡыҙҙар менән егеттәрҙең мөнәсәбәттәре лә мөхәббәткә ҡоролмаған, ә тап ошо аҙғынлыҡ ептәре менән бәйләнгән. ҡайҙа инде бында саф хистәргә урын? Уйлап сығарып та һөйләмәйем, булғандарҙы ла арттырмайым. Бөтәһе лә – үҙ күҙем менән күргәндәр, үҙ ҡолағым менән ишеткәндәр.


Баш ҡала уҡытыусыларының йыл бәйгеһе.\n«…Эй, кешеләр, үҙе иҫән саҡта\nБелһәгеҙсе шағир ҡәҙерен…»\nЯҙыусы, сценарийҙар авторы, Рәми Ғариповтың «Көндәлектәр»ен баҫмаға әҙерләүсе Зөһрә Бураҡаева.\n«Бала саҡта «әртист» булам тип хыялландым…»\nМ.Ғафури исемендәге Башҡорт дәүләт академия драма театры актеры Юнир Ҡоланбаев.\n«Ғилем – хазина»\nХимия фәндәре докторы, профессор, Башҡорт дәүләт университеты ректоры Әхәт Мостафин һәм физика-математика фәндәре докторы, профессор, Математика институтының функциялар теорияһы бүлегенең төп ғилми хеҙмәткәре, БДУ-ның функциялар теорияһы һәм функциональ анализ кафедраһы профессоры Әхтәр Ғайсин.\n«Йәш быуында рух уятырға тырышабыҙ…»\n«Арғымаҡ» этно-рок төркөмө етәксеһе Ринат Рамазанов.\nБашҡорт халыҡ йыры «Урал»\nМ.Аҡмулла исемендәге Башҡорт дәүләт педагогия университеты студенткалары Наҙгөл Ғәлиева һәм Таңһылыу Йомағужина.


Республика иҡтисадының һигеҙ айлыҡ эш йомғаҡтары // Иҡтисад | новости башинформ.рф\nРеспублика иҡтисадының һигеҙ айлыҡ эш йомғаҡтары\n16:48, 24 сентября 2009 Иҡтисад\nБашҡортостанда быйыл һигеҙ айҙағы социаль-иҡтисади үҫеш күрһәткестәре билдәләнде. Федераль дәүләт статистика хеҙмәтенең БР буйынса территориаль органы мәғлүмәттәренә ярашлы, ойошмаларҙың был осорҙағы әйләнеше 867,2 миллиард һум тәшкил иткән.\n539,8 миллиард һумға республиканың үҙендә етештерелгән тауарҙар тейәп оҙатылған, эштәр һәм хеҙмәтләндереүҙәр башҡарылған — был былтырғы һигеҙ айға ҡарата 79 процент. Беренсе квартал йомғаҡтары буйынса был күрһәткес 75,6 процентҡа тигеҙ булған.\nЙыл башынан алып республикала 1,1 миллион квадрат метр дөйөм майҙан менән торлаҡ йорттар файҙаланыуға тапшырылған. Был секторҙа ыңғай тенденциялар күҙәтелә.\nШул уҡ ваҡытта ауыл хужалығында етештереү күләме кәмей. Ғинуар-августа ул аҡсалата сағылышта 52 миллиард һум самаһы тәшкил итте — был бер йыл элеккегә ҡарағанда 13,7 процентҡа кәмерәк.\nВаҡлап һатыу сауҙа әйләнешендә лә кире күренеш күҙәтелә. Ул 2008 йылдың отчет осоро менән сағыштырғанда 2,5 процентҡа, 268,5 миллиард һумға тиклем кәмегән. Йәмәғәт туҡланыуы әйләнеше 11 миллиард һум кимәлендә, былтырғы күрһәткестән 11,5 процентҡа кәмерәк.\nХалыҡҡа түләүле хеҙмәтләндереүҙәр күрһәтеү күләме һигеҙ айҙа 89,1 миллиард һумдан ашыуыраҡ — 2008 йылдың ғинуар-авгусынан 0,7 процентҡа кәмерәк.\nБыйыл йыл башынан алып ҡулланыу хаҡтары һәм тауарҙарға, хеҙмәтләндереүҙәргә тарифтар индексы — 107,3 процент, ә сәнәғәт тауарҙары етештереүселәрҙең хаҡтар индексы 136,2 процент тәшкил итте.


Материалы за Январь 2009 года » Страница 3 » Архив газеты "Йәшлек"\nТатыулыҡта йәшәгеҙ! Тормош юлдары ҡатмарлы, Хаттар яҙҙым\nМин 20 йыл инде ауыл китапханаһында эшләп, пенсияға сыҡтым, хәҙер 70 йәштәмен. Эшләгән дәүерҙә ниндәй генә кисәләр үткәрелмәне! Һәр береһен ентекләп халыҡ күңеленә үтеп инерлек итеп үткәрергә тырыша инек. Бер ваҡыт «Ҡәйнәләр һәм килендәр» кисәһе ойоштороорға булдыҡ. Ауылдан дүрт ғаиләне һайлап алдыҡ. Һәр ҡатын 5-әр, 4-әр киленгә ҡәйнә. Ҡәйнә һәм килендәр араһында төрлө мөнәсәбәтлеһе бар ине. Алдан килен һәм ҡәйнәләрҙе шәхсән әҙерләү нигеҙендә кисә бик һәйбәт кенә килеп сыҡты.\nҠәйнәм бөтәбеҙгә лә аҡыллы кәңәштәре менән ярҙам итә Яңылыҡтар, Хаттар яҙҙым\nМин ҡайным менән ҡәйнәмдең йортона 21 йәшемдә килен булып төштөм. Хәҙер 38 йәштәмен. 17 йыл буйына бер ҡыйыҡ аҫтында ғүмер кисерәбеҙ. Уйлап ҡараһаң, байтаҡ ваҡыт үтеп тә киткән.\nҠәйнәм, Әминә Ғилемйән ҡыҙы Шәмсеғәлиева, Илеш районының Баҙытамаҡ ауылында тыуып-үҫкән. Шул уҡ райондың Тәжәй ауылы егете Рәшит Шәмсеғәли улына кейәүгә сыға. Үҙ ояларын ҡороп, өс бала тәрбиәләп үҫтерәләр. Хәҙерге ваҡытта оло ҡыҙы Диләрә Ғәбдрәхимова тормош иптәше Илдар менән Илеш районы үҙәгендә – Йәркәй ауылында матур итеп йәшәй.


Өфөлә дүртенсе тапҡыр «Бәпестәр, стартҡа!» исемле чемпионат үтте - Bash.News\nӨфөлә дүртенсе тапҡыр «Бәпестәр, стартҡа!» исемле чемпионат үтте https://bash.news/news/105698_fl_drtense_tapyr_bpestr_starta_isemle_chempionat_tte\nТренерҙар һәм төп көйәрмәндәр ролендә ата-әсәләр. Уларҙың ҡулында кескәйҙәрҙең яратҡан уйынсығы: смартфон, ҡолаҡсындар, хатта телевизор пульты ла бар. Зиннур Диңгеҙбаевты ата-әсәһе киләсәктә спортсы итеп күрә, шуның өсөн был ярышта әүҙем ҡатнашалар.\nӘммә бөтә балалар ҙа әсәләре артынан эйәрмәй. Берәүҙәр күршеләренең уйынсығы менән танышһа, икенселәргә башҡа маршрут менән китеү ҡыҙығыраҡ булды. Кемгәлер финишҡа барып етергә БСТ каналының микрофоны ярҙам итте. Күп ҡатнашыусылар ярыш майҙансығына оригиналь костюмдарҙа сыҡты. Күп ғаиләләр ярышта киләһе йыл да ҡатнашырға уйлай.\nБәләкәстәр ярышына 13 тапҡыр Паралимпия чемпионы Рима Баталова килде. Ул ярышта ҡатнашыусыларҙы дәртләндереп торҙо, ҡайһы берәүҙәргә дистанцияны үтергә лә ярҙам итте.\nРима Баталова, Дәүләт Думаһы депутаты: “Был чемпионатты үҙғарыу бик мөһим, тип уйлайым. Сөнки балаларҙа ярыш рухы, сәм тәрбиәләнә”.\nЕлена Романова, ойоштороусы: “Ғаилә сараһы булыуға ҡарамаҫтан, ярыш форматы мөһим урын алып тора. Чемпионаттың асылы - тиҙлектә ярышыу. Кем белә, бәлки ошо балаларҙың береһе еңел атлетик Усэйн Болттың рекордын үтер”.\nЧемпионатта 400-ҙән ашыу бала үҙ көсөн һынаны. Ойоштороусылар киләһе йылға кескәйҙәр өсөн яңы бүләктәр вәғәҙәләй. Ҡатнашыусылар георафияһы ла киңәйер тип көтөлә.\nАндрей Назаров бөгөн Өфөлә социаль һәм сәнәғәт ойошмаларында булды\n18:00, 13 ноя


предпринимателькое дело, фермерам, предпринимателям, открыть дело » Страница 2\nГазета "Йәшлек" » Экономика » Үҙ эшеңде башла! » Страница 2\nЭкономика / Үҙ эшеңде башла! // 10-07-2018, 07:30\nҠайһы бер кәбеҫтәләрҙең күсәне үҫкән ваҡытта ярыла. Ваҡытында ҡырҡып алмаһаң, иртә өлгөрә торған кәбеҫтәнең ярылыуын көт тә тор. Сөнки уларҙың япраҡтары йомшаҡ. Әммә быға юл ҡуймаҫҡа мөмкин.\nКәбеҫтәне тейешенсә ашламалар менән туҡландырһаң, йылыла үҫһә, матур булып ҙурая. Көндәр һыуытҡан ваҡытта япраҡ туҡымалары тупаҫлана (һыуҙы һаҡлар, һалҡындарға ҡаршы көрәшер өсөн). Йылытып ебәрһә, эстән туҡымалар үҫә башлай һәм бына шулар арҡаһында иҫке япраҡтар ярыла. Кәбеҫтәгә даими рәүештә һыу ҙа һибеп тороғоҙ, үҫкән ваҡытында ғына ашлағыҙ. Күсәнләнә башлағанда әҙерәк туҡландырырға кәрәк.\nСәскәһен ниңә өҙәләр?\nЭкономика / Үҙ эшеңде башла! // 8-07-2018, 08:00\nБаҡсасылар араһында картуф сәскәһен өҙөү-өҙмәү тураһында бәхәстәр күп. Ҡайһы берәүҙәрҙең фекеренсә, былай эшләһәң, картуфта аҡһым һәм С витамины күп була. Икенселәр сәскәне түгел, ә емшәндәрен өҙөргә тәҡдим итә. Йәнәһе, уның урынына икенселәре үҫеп сығасаҡ, картуф көҙгә тиклем сәскә атып ултырасаҡ. Өсөнсөләр бөрөләрҙе асылырға ирек бирмәйенсә өҙөп алыу яғында. Ҙур майҙанда быларҙы эшләү ауырыраҡ, әлбиттә. Әммә бәләкәй баҡсала тәжрибә үткәреп ҡарарға мөмкин.\nҒалимдарҙың тәжрибәләре күрһәтеүенсә, сәскәләрҙе, бөрөләрҙе өҙөү картуф сорттарына төрлөсә йоғонто яһай. Уртаса өлгөргәндәренең уңышы арта, иртә өлгөргәндәрҙекендә үҙгәрештәр булмаған. Баҡсасылар картуфты алырға ике аҙна ҡалғас, һабағын сабырға тәҡдим итә. Былай эшләһәң, ҡабығы тиҙ ҡалынаясаҡ. Уңыш та оҙаҡ һаҡланасаҡ.\nЭкономика / Үҙ эшеңде башла! // 4-07-2018, 08:00\nЙортобоҙ һаҙлыҡлы урында ултыра. Шуға ла июнь айында ла баҡса еребеҙ кипмәй. Картуфты күп йылдар инде бесән аҫтында үҫтерәбеҙ. Был ысул баҡсалағы эште лә еңеләйтә. Сүбен утарға ла, күмергә лә кәрәкмәй. Картуфты 20 – 25 см ҡалынлығында бесән йәки һалам менән ҡапларға кәрәк. Алдан шыттырылғаны тиҙ сыға. Дым яҡшы һаҡлана. Көҙ еткәс, һаламын ғына йыйып алаһың, картуфты тупраҡтан таҙартырға ла кәрәкмәй. Һарай янында кәбән, эҫкерт ултыртылған урында һеҙ ҙә ошо ысул менән картуф сәсеп ҡарағыҙ.\nИюлдә баҡса эштәре\nЭкономика / Үҙ эшеңде башла! // 3-07-2018, 08:00\nИюль – баҡсасылар өсөн мәшәҡәтле осор. Был айҙа улар түтәлдәрҙәге сүп үләндәрен утай, ҡоротҡостарға ҡаршы көрәшә, ултыртҡан йәшелсәһенә һыу һибә.\nИюлдә еләк өлгөрә, ҡарағат, крыжовник, сейә бешә. Емеш ағастарына ике аҙнаға бер мәртәбә генә һыу һибергә мөмкин. Емештәрен йыйып алғас, фосфор-калий ашламалары менән туҡландырығыҙ. Еләкте йыйғандан һуң, мыйыҡтарын ҡырҡырға онотмағыҙ. Емеше өлгөргәндә зарарлы ҡорт төшкән ағастарҙы эшкәрткәндә химик препараттар ҡулланыу тыйыла. Тәмәке, һуған, һарымһаҡ төнәтмәләрен генә һибергә мөмкин.\nҠыяр мул уңыш бирһен тиһәгеҙ, кесерткәндән үҫемлектәрҙе туҡландырыу өсөн шыйыҡса әҙерләгеҙ. Ул тупраҡты файҙалы матдәләр менән байыта. Кишер, сөгөлдөргә бер биҙрәгә бер стакан иҫәбенән тоҙло һыу һибегеҙ. Сөгөлдөрөгөҙ баллыраҡ булыр. Помидорҙы тиреҫле тупраҡҡа ултыртмағыҙ, ундай тупраҡ япраҡҡа, ботаҡҡа күп көс бирә. Сәскә атҡас, әсетке һибегеҙ. Һыйыр тиҙәгенән яһалған әсеткегә һыу ҡушып, төптәренә һибеү ҙә файҙалы. Помидорҙа фитофтороз булмаһын өсөн йод иретмәһен ҡулланығыҙ. Баклажан менән борос мул уңыш бирһен һәм улар һеркәләнһен өсөн даими һелкетеп тороғоҙ.\nҮҙе бәләкәй булһа ла, зыяны…\nЭкономика / Үҙ эшеңде башла! // 1-07-2018, 08:00\nҠырмыҫҡа урман санитары булһа ла, баҡсасылар өсөн ул баҡса ҡоротҡосо. Сөнки үҫемлектәрҙе сирләтеп, ерҙә иләүҙәр эшләйҙәр. Был мәшәҡәт тыуҙырыусы нәҙекәйбилдәрҙән нисек ҡотолорға?\n1. Ҡырмыҫҡа ҡырҡыу еҫте яратмай. Уларҙы ҡурҡытыу өсөн ыҫланған балыҡ башы, помидор һабағы, һарымһаҡ һабағы һалырға ярай.\n2. Ояларына эҫе көл һибегеҙ. Йөрөгән юлдарына көнбағыш майына шампунь, аш һеркәһе һалып эшләнгән шыйыҡсаны һалырға була. Һуңынан иләүҙе ҡаплап ҡуйығыҙ.\n3. Тәмәке, эзбиз һалырға ла мөмкин.\n4. Ҡырмыҫҡаларҙы юҡ итеү өсөн эҫе һыу йәки кәрәсин һибергә лә була.\n5. Нәҙекәйбилдәргә татлы ҡапҡан эшләргә лә мөмкин. Бының өсөн бер ҡалаҡ шәкәргә ярты ҡалаҡ бор кислотаһы һалып, ярты литр һыуҙа иретегеҙ ҙә, ҡырмыҫҡалар йөрөгән урындарға ҡуйығыҙ....\nНи өсөн һарымһаҡ һарғая?\nЭкономика / Үҙ эшеңде башла! // 24-06-2018, 08:00\n1. Көҙгөһөн һарымһаҡты иртәрәк ултыртһағыҙ, ул һарғаясаҡ. Шуға ла уны октябрҙең икенсе яртыһында ултыртырға кәрәк. Шытып өлгөрмәҫкә тейеш.\n2. Яҙғыһын ҡырау йыш булһа ла һарғая.\n3. Көндәр эҫе торғанда йышыраҡ мул итеп һыу һибегеҙ. Дым етмәгәндә был үҫемлек һулый башлай.\n4. Һарғайыуға һуған себене кеүек ҡорттар ҙа сәбәпсе. Шуға ла һарымһаҡҡа көл һибеп тороғоҙ. Янына кишер сәсһәгеҙ, бигерәк тә яҡшы.\n5. Бәшмәк ауырыуҙары булмаһын өсөн һарымһаҡты ултыртҡанда уны эшкәртегеҙ.\n6. Калий етмәгәндә лә һарымһаҡ һарғая. Тупраҡты калий сульфаты менән туҡландырығыҙ....\nКөл менән һабындан бөжәктәр ҡурҡа\nЭкономика / Үҙ эшеңде башла! // 17-06-2018, 07:30\nБаҡсасылар, кәбеҫтә үҫтерә алмайым, ҡорт ашай, йә күсәнләнмәне, тип зарлана. Минең баҡсамда ул емерелеп уңа. Был йәшелсә дым ярата. Уға көн һайын бер төпкә бер күнәк иҫәбенән йылымыс һыу һибәм. Аҙнаһына бер мәртәбә кер һабыны иретмәһен бөркәм. Июль айында шулай эшләгәндә, бер бөжәк тә булмай. Күсәне күренә башлағас, кәбеҫтә күбәләктәрен ҡурҡытыу өсөн ике тапҡыр еҫле тәмәке һибәм. Көлдө лә йыш ҡулланам. Ул бер яҡтан ашлама булып торһа, икенсенән, зарарлы бөжәктәрҙе, ҡарышлауыҡтарҙы ла үлтерә. Көлгә кер һабыны ҡушып, кәбеҫтә япраҡтарына һалырға мөмкин. Йәшелсә үҫтергәндә бер ниндәй ҙә химик препаратты ҡулланмайым. Һыйыр тиҙәген әсетеп һалһаң, кәбеҫтә ҡотороп үҫә. Үҫтереп ҡарағыҙ. Тиҙ өлгөрә торған кәбеҫтәләрем үҫеп етеп, күсәне ярыла башлаһа, уны 180 градусҡа бороп ултыртам. Тамырҙары өҙөлгәс, һабаҡта үҫмәй, һулымай ҙа.\nПомидорҙың уңышын нисек арттырырға?\nЭкономика / Үҙ эшеңде башла! // 10-06-2018, 08:00\nБашҡа йәшелсә культуралары кеүек, помидор ҙа үҙенә иғтибар талап итә, шунһыҙ юғары уңышҡа өмөтләнәһе түгел. Үҫентене асыҡ тупраҡҡа ултыртҡас, яҡшы итеп һыу һибеп, ашламалар менән туҡландырһаң, ул бик көслө итеп тармаҡлана. Тамыры көслө булһа, уңышты ла мул бирә.\nБеренсе туҡландырыу ике аҙна үткәс башҡарыла. Һәр квадрат метрға 30 г иҫәбенән ҡатнаш ашлама – нитрофос менән туҡландыралар. Бының өсөн шул ашламаны бер күнәк һыуҙа яҡшылап иретәләр һәм һәр үҫемлекте 1 л иҫәбенән иретмә менән ашлайҙар ҙа, мул итеп һыу һибәләр. Икенсе тапҡыр үҫемлектәрҙе емеше ярала башлағанда, азотлы ( мочевина) һәм калийлы (көл) ашламалар менән туҡландыралар. Өсөнсө тапҡыр минераль ашламалар һибергә кәрәк. Һыйыр тиҙәге иретмәһе һалһағыҙ, тағы ла яҡшы. Бер күнәк һыйыр тиҙәгенә алты күнәк һыу ҡушығыҙ. Ҡош тиҙәген дә һалырға була. Бер өлөш тиҙәккә 10 – 12 өлөш һыу алына. Тамырҙарға үтеп инһен өсөн бер төпкә бер литрҙай ашлама китә....\nЭкономика / Үҙ эшеңде башла! // 20-05-2018, 07:00\nМай айы тамамланғансы үрсетмәләр өйҙә тәҙрә төптәрендә үҫә әле. Асыҡ тупраҡҡа ултыртҡанға тиклем уларҙы даими туҡландырып тороу зарур. Күптәр был эште мөһим тип һанамай.\nҮҫемлектәрҙе файҙалы микроэлементтар менән туҡландырыу уларҙың һыуыҡҡа, төрлө сирҙәргә сыҙамлылығын арттыра. Ашлама һибер алдынан тамырҙары янмаһын өсөн иң тәүҙә таҙа һыу ҡойоғоҙ. Ашламағанда, улар сиргә бирешә, япраҡтары һарғая башлай. Помидор үҫентеләренә яҡшыраҡ үҫһен өсөн йод иретмәһе һибәләр: 3 л һыуға 1 тамсы йод тамыҙырға һәм иретмәне үҫентенең төбөнә һибергә. Йодлы иретмәне баҡсаға сығарып ултыртҡас тағы ла һибергә мөмкин. Помидор эре буласаҡ, йод уны фитофторанан да һаҡлай.\nҮрсетмәләрҙе туҡландырыу өсөн Унифлор Рост, Кемира Люкс, Агрикола, Гуми һ.б. препараттарҙы ҡулланалар.


"Юҡ" тип әйтеп ҡараным - Курай\n«Юҡ» тип әйтеп ҡараным\nИнтернет тормошобоҙҙа ныҡлы урын алды. Ҡайһы бер мәғлүмәттәр буйынса, ун йыл эсендә уның менән ҡулланыусылар һаны биш тапҡырға артҡан. Эшебеҙ, ялыбыҙ, аралашыу – бөтәһе лә уның бәйле. Телефон, планшет йә иһә ноутбуктың өйҙә тороп ҡалыуын донъя бөтөүгә тиңләйбеҙ. Виртуаль тормоштағы дуҫтарыбыҙ менән аралашыуҙы ла ысын дуҫтар менән аралашыуға ҡарағанда яҡыныраҡ күрәбеҙ кеүек…\nБер саҡ шулай үҙемә һүҙ бирҙем: бер көн булһа ла Интернетһыҙ ғына йәшәп ҡараясаҡмын. Ниәтемде өйҙәгеләргә әйткәс, ниндәй шау-шыу ҡубыуын күрһәгеҙ икән! Һигеҙ һәм ун йәшлек ҡыҙҙарымды күндерә алдым, ә бына ирем яҡын да килмәне. Йәнәһе, уның ярты эше телефон аша башҡарыла, унан башҡа ул клиенттарын да, заказдарын да юғалтасаҡ һәм башҡалар… Йә, ярай, уныңса булһын, ғаиләне туйҙырыусы бит. Үҙем уйлап тапҡан экспериментта унан башҡа ғына – ҡыҙҙарым менән ҡатнашырға булдыҡ.\nЯңы йыл каникулдарының бер көнөн һайланым. Бер булғас булһын, тип, телефонымды ла һүндереп ҡуйҙым. Ҡыҙҙарымдыҡын да йәшерҙем.\nИртән ирем эшкә сығып китте. Көнөмдө планлаштырғанда, балаларҙы күптән вәғәҙә итеп тә, бассейнға алып бара алмағаным иҫемә төштө. Бассейн һүҙен ишеткәс, үрле-ҡырлы һикерҙе балалар. Тик бына машина иремдә, нисек барып етергә һуң әле? Йәйәү алыҫ ҡына – ике саҡрымдан артығыраҡ. Башҡа ваҡыт булһа, такси саҡыртыр инем. Бөгөн телефон юҡ… Бер тапҡыр ғына ярайҙыр әле тип, өҫтәл тартмаһынан саҡ тартып сығарманым үҙен. Ярамай, тимәк, ярамай. Көн ҡояшлы, ҡар яуып тора. Йәйәү атларға булдыҡ. Һөйләшеп, шаярып бара торғас, килеп еткәнде лә һиҙмәгәнбеҙ.\nАзалия менән Әлиәнең балалар бассейнында йөҙөргә өйрәнеүен ҡарап тороу үҙе бер мәрәкә булды. Әле бер-береһе менән уҙышалар, әле һыу сәсешеп уйнайҙар! Ҡулымда телефон булмағас, башҡа сара юҡ – туйғансы күҙәттем тегеләрҙе. Ҡайтырға йыйына башлағас ҡына аптырашҡа ҡалдым. Йылы бассейндан тышҡа алып сыҡмаҫмын бит инде. Бәхеткә, вахтала стационар телефон бар икән – такси саҡырттым.\nӨйгә ҡайтып ингән ҡыҙҙар, ашап алыу менән үҙ бүлмәләренә инеп китте. Телефон рөхсәт ителмәгәс, улар күптән онотолған ҡурсаҡтары менән уйнарға булды. Уйынсыҡтар тартмаһынан күптән киҫкеләп ташлаған туҡыма киҫәктәрен тартып сығарҙылар. Энә менән еп һорап алып, бик оҙаҡ тегеү менән мәш килделәр. Үҙҙәре теккән итәк-кофталарҙы кейҙереп, ҡурсаҡтарын күрһәтергә алып сыҡҡас – хайран ҡалдым, бына бит, телефон тотоп ултырыу һөҙөмтәһендә күпме таланттары юғала яҙған!\nӘ мин күптән онотолған китабымды – электрон түгел – ысын китабымды ҡулыма алдым. Элек уҡымаған бер көнөм дә юҡ ине. Ә хәҙер.. Эх һин, интернет, күпме ваҡытымды урлағанһың… һиңә алданып, китапхана юлын да онотҡанмын, балаларҙың үҫкәнен дә күрмәй ҡалып ятам түгелме һуң…\nҒәҙәттә, ял көндәре бер-береһенә һыу тамсыһы кеүек оҡшаш. Ә бына Интернетһыҙ көнөм хәтеремдә нығыраҡ уйылып ҡалды. Ҡыҙҙарым менән бассейнға барыу, уларҙың рәхәтләнеп һыуҙа ҡойоноуы, «модельер» булып эшләп алғандан һуң, ҡәнәғәтлек хисе менән ятып йоҡлауҙары һаман да күҙ алдымда кеүек. Бынан һуң ҡая ул башымды кәрәкмәгән мәғлүмәт менән тултырыу, кәрәкһә-кәрәкмәһә лә Интернетта соҡоноуҙар… Балаларыма ла сик ҡуясаҡмын.\nБөгөн дә көн матур, аяҙ, ағастарға бәҫ ҡунған… Хәҙер ҡайтам да, ҡыҙҙарымды һырғалаҡҡа алып барам. Һеҙҙе лә саҡырам. Телефондарығыҙҙы ҡуйып тороғоҙ ҙа, әйҙәгеҙ беҙҙең менән!\nАлдағы яҙма Радик Гәрәев исемендәге асыҡ конкурста ҡатнашырға теләйһеңме?\nБынан алдағы яҙма Владимир Путин президентлыҡҡа кандидат итеп теркәлде\nНефтекамала йыл һайын ҡорбан салыусылар һаны 200-гә етә


Башҡортостанда немец теле яңғырай\nӨфөнөң 44 - се мәктәбендә немец теле уҡытыусыһы Наталья Капитонова һәм уның уҡыусыһы Эмилия Дәминева менән һөйләшеү өсөн Башҡорт дәүләт педагогия университетының икенсе ҡатына төшөргә тура килде. Сөнки өсөнсө ҡатта ысын немец байрамы хакимлыҡ итә: оркестр уйнай, немец телендә һөйләшеүҙәр яңғырай. Был байрамға сәбәп булып 20 мартта Башҡортостанда Немец теле аҙналығы асылыуы торҙо.\nМинең әңгәмәселәрем байрамға ҡыҙыҡһыныу арҡаһында түгел, ә лайыҡлы награда алыр өсөн килгән. Ижади коллективтар конкурсында 44 - се мәктәп икенсе урын яулаған. Конкурс бер нисә критерийҙа баһалана, бында инсценировка, артислыҡ, костюм һәм декорациялар ҙа иҫәпкә алынған, әлбиттә. Әммә төп\nиғтибар немец телендә таҙа итеп һөйләшеү оҫталығына йүнәлтелә.\n- Конкурсҡа әҙерлек миңә немец халҡының йолаларын яҡындан\nөйрәнергә һәм немец телен нығытырға мөмкинселек бирҙе, - ти п һөйләй Эмилия. - Мин был телде икенсе йыл өйрәнәм. Наталья Леонидовнаның дәрестәре ҡыҙыҡлы. Беҙ уҡып һәм яҙып ҡына ултырмайбыҙ, уйнайбыҙ ҙа. Шуға күрә немец теле буйынса күнекмәләр һиҙелмәйенсә һәм күңелле үтә.\nҺөҙөмтәлә бала немец телендә бер аҙ һөйләшергә булдыра һәм Немец теле аҙналығына килгән ысын немецтарҙың ( Германия академик алмашыуҙар хеҙмәте вәкиле Ульрике Дойчман һәм Германия Федератив республикаһының Екатеринбургтағы Генераль консуллығының мәҙәниәт буйынса\nатташеһы Франк Радтке әфәнде) һөйләшеүен тәржемәсеһеҙ ҙә аңлай.\nФранк Радтке үҙенең тәбрикләү һүҙендә беҙҙең республикала\nнемец телен өйрәнеүҙең юғары кимәлдә булыуы талантлы педагогтарға бәйле, тип белдерҙе һәм һуңғыларына грамота тапшырҙы. Был кисәлә Башҡортостанда немец теленең үҫешеүендә әүҙем ҡатнашыусы профессорҙар, БР Мәғариф министрлығы вәкилдәре наградаға лайыҡ булды.\n- Немец теле аҙналығының республиканың баш ҡалаһы менән генә сикләнмәүе ҡыуаныслы, - тип билдәләне Франк Радтке. - Был Салауатта, Кумертауҙа, Стәрлетамаҡ ҡалаларында ла Кан т, Гегель һәм бөйөк Гетеның телен өйрәнеүгә ҡыҙыҡһыныу\nНемец теле бер аҙ һараныраҡ, ҡаты яңғырай, тип әйтеүселәр бар. Әммә Рәсәйҙә ҡытай һәки һинд телен түгел, нәҡ немец телен өйрәнеүҙе хуп күрәләр. Филология фәндәре докторы, роман - герман филологияһы деканы Рәхим Мурясов әйтеүенсә, быға ике фактор булышлыҡ итә. Беренсенән, немец теле немец халҡының рухи донъяһын сағылдыра: Гете һәм Пушкин исемдәре п араллель бара. Икенсе сәбәп - хужалыҡ иҡтисади фактор тип әйтергә мөмкин. Рәсәйҙең сит илдәр менән хеҙмәттәшлегендә Германия төп ролдәрҙең береһен уйнай.\nБашҡортостанға килгәндә, немец телен өйрәнеү буйынса республика Рәсәйҙә беренсе урында тора. Байрамда Мәскәүҙә Гете исемен йөрөтөүсе немец мәҙәни үҙәге вәкиле Сильвия Реккерман ханым исеменән сығыш яһаусы Ульрике Дойчман ошо ту рала белдерҙе.\n- Сит илдәрҙә немец телен өйрәнеүгә ярҙам итеү Мәскәүҙәге Гете исемендәге немец мәҙәни үҙәгенең өҫтөнлөклө йүнәлештәренең береһе. Һәм тел курстары үткәреүҙән тыш беҙ\nРәсәй төбәктәрендә немец телен өйрәнеү үҙәктәренә финанс,\nметодик һәм мәғлүмәти ярҙам да күрһәтәбеҙ. Немец теле уҡытыусыларының квалификацияһын күтәреү буйынса үҙ программабыҙ бар. Бынан тыш беҙҙең ойошма дәрәслектәр һәм ҡу лланыу пособиелары менән ярҙам итә. Уларҙы Өфөнөң 86 - сы ги мназияһына тантаналы тапшырыу сараһы үтте. Салауат,\nКүмертау ҡалаларындағы партнерҙарыбыҙҙы ла ошондай уҡ бүләктәр көтә.\nБеренсе булып дәреслектәр стәрлетамаҡтарға тапшырыласаҡ. Сөнки немец теленең икенсе көнө нәҡ ошо ҡалала үтә.\nАҙна сиктәрендә "Искра" мультиплексында пофессионалдар һәм немец телендә һөйләшергә теләүселәр өсөн йәш немец режиссерҙарының ҡыҫҡа метражлы фильмдары күрһәтеләсәк. Башҡорт дәүләт университетында "Башҡортостанда немец теле" т ип аталған ғилми - ғәмәли конференция планлаштырыла.


21 Ноябрь , 18:59\n- Һине хужа саҡырта, - тине теге «күркә» эш сәғәте бөтөп барғанда. - Срочно!\n- Һаумыһығыҙ, ҡыҙҙар! - Эш сәғәте башланып та өлгөрмәҫтән кабинетыбыҙға ҡосаҡҡа һыймаҫлыҡ гөлләмә тотоп бер егет килеп инде. - Ошо бүлмәләге иң сибәр ҡатынға тапшырырға ҡушҡайнылар.\n- Һиңәлер, - тим Зилиәгә, сөнки үҙем бер кемдән дә сәскә көтмәйем. - Йә Миҙхәтовнаға.\nУндағы «Донъялағы иң сибәр ҡатынға. Үбәм. Яратам!» тигән һүҙҙәрҙе икәүләп бер тауыштан ҡысҡырып уҡыйбыҙ ҙа, һәр ҡайһыбыҙ үҙ урынына барып ултыра. Компьютерымды ҡабыҙып ҡуйһам да, эшкә тотона алмай бер булам.Үҙем һаман күрше өҫтәлдә хуш еҫ бөркөп ятҡан теге гөлләмәнән айырыла алмайым. Бигерәк тә анау «донъялағы иң сибәр ҡатынға» тигән һүҙҙәре әллә ниндәй хыялый уйҙарға тарыта, ә «Үбәм. Яратам!» тигәне иһә, бер туҡтамай күңел төбөн ҡытыҡлай.\nСәскәләрҙе һыулы вазаға урынлаштырып бераҙ тынысланғас, башты баҫып эшкә керешәбеҙ.\n- Миҙхәтовна, - тынлыҡты шаталаҡ Зилиәбеҙ боҙа. - кемдән ул был сәскәләр?\n- Һөйәркәгеҙҙәнме әллә? - Шаталаҡтың һорауы тамам шаңғыта. Ялп итеп күрше өҫтәл артындағы Зилә Миҙхәтовнаға ҡарайым. Ул иһә тып-тыныс, йөҙөндә минеке ише аптырау ҙа, асыуланыу ҙа юҡ. Әллә һаман теге шауҡымдан айный алмай ултыра инде?\n- Иремдән, - ти ул үҙенә генә хас иплелеген һаҡлап. - Сәскәне һөйәрҙәр генә бүләк итә тиме?\n- Ул мине йыш ҡына шулай ҡыуандырып тора. - Өлкән хеҙмәттәшебеҙ серле йылмайып теге гөлләмәгә ымлай. - Сюрприздар яһарға ярата.\n“Сюрприз” һүҙен ишеткәс, Зилиә тағы ла йәнләнә төшә, хас бәләкәй бала ише усын - усҡа ыуып ала:\n- Нишләп яҙмаһын? - ултырған еребеҙҙән Зилиә менән ҡушарлап ҡалҡабыҙ.- Яҙа инде яратҡас!\nБулһа була бит донъяла ирҙәр! Ябай ғына, бертөрлөлөк баҫып барған тормошоңдо шау байрамға әйләндереп, гөл- сәскәләргә күмеп ташлаған…\n- Хаҡы яҙылған ҡағыҙҙы сүп биҙрәһенә ырғытҡан булған, табып алып ҡараһам, саҡ йығылып китмәнем. - Хеҙмәттәшебеҙҙең аҡсаға үтә һаҡсыл ҡарашлы икәнен белгәнгә, был ҡылығына артыҡ иҫебеҙ китмәй. - Ышанаһығыҙмы, юҡмы, егерме биш мең тора ошолар!\n- Ыһы... - әлеге шул Зилиәбеҙ көрһөнә, - көтөрһөң минекенән бәхетте…\n- Ҡыҙ-ҙа-ар! - Бер нисә көндән Миҙхәтовнабыҙ йәнә ҡояштай балҡып килеп инә. - Кисә ирем яңы машина алып ҡайтты. - Үҙе өҫтәлгә торт, татлы тәмлекәстәрен теҙә.- Шул хөрмәткә сәй эсеп алырбыҙ, йәме.\n- Везет һеҙгә! - Зилиә компьютерының төймәләренә бар көсөн йыйып баҫырға тотона. - Шундай ир менән!\n- Минең «быҙау” инде ун йыл бер машинала йөрөй! - Янымдағы Зилиәнең тауышы һиҫкәндереп ебәрә. - Эшкинмәгән!\nТеге ирҙәрҙе ташлап минең уйҙар ҙа үҙебеҙҙең машина тирәләй әйләнергә керешә. Шуны йөҙ тиреп һалып, туҡһан туғыҙ тапҡыр йыйған иремде уйлап ҡуям.\nБынан ары көндәрҙә ҡунаҡ хаҡында бөтөнләй һүҙ ҡуҙғатмайбыҙ. Эш бүлмәбеҙгә ҡосаҡ-ҡосаҡ гөлләмәләр, ялтыр ҡаптарҙа төрлө бүләк-сюрприздар, Миҙхәтовнабыҙ телефонына аңдарҙы томалап, өсөбөҙҙө бер юлы һуштан яҙҙырырлыҡ смс-хәбәрҙәр килеүе беҙҙең өсөн ғәҙәти хәлгә әйләнеп туҡтай. Апайыбыҙҙың бәхетенән өлөш алып, уның йылыһында йылынып, ҡот, йәмгә ҡойоноп йәшәп ятҡан бер көндө Зилә апайыбыҙ эшкә килмәне лә ҡуйҙы. Уның урынына өсөнсө ҡаттан берәүҙе төшөрөп ултырттылар. Күркә ише ҡабарынҡы ҡиәфәтле ханым менән эшләү миңә лә, Зилиәгә лә оҡшаманы. Ул көндө бүлмәбеҙҙең дә йәме юғалғандай булды. Көноҙоно Миҙхәтовнабыҙға әле беребеҙ, әле икенсебеҙ шылтыратып торҙоҡ. Тик уның телефоны һүнгән ине.\n- Йәһәннәмдә ул урам. Такси алып бар. - Теге ханым хәлемде еңеләйтмәк булыпмы, турһайып ултырған еренән телгә килә. - Былай тапмаҫһың.\n- Ке…кем? - Күңелемә яҡын тауыш бар насар уйҙарымды юҡҡа сығара.\n- Миҙхәтовна?!- Һөйрәлеп тигәндәй килеп сыҡҡан хеҙмәттәшемде күргәс сәрелдәп ҡысҡырып ебәрәм дә, үҙ тауышымдан үҙем ҡурҡып тупһаға ултыра төшәм. Ул яныма сүгә. Быларҙың барыһы ла өндә икәненә тамам ышаныр өсөн уның биттәренән, сәстәренән һыйпайым, ҡулдарын тотоп ҡарайым да, түгелеп илап ултырған апайымды ҡосағыма алам. Байтаҡ ҡына шулай ултырғандан һуң ауыр көсөргәнеште ул боҙа:\n- Алдаҡсы тип асыуланма. - Ул үҙенә генә хас иплелек менән һүҙен ялғап китә. - Ғүмерем буйы кешесә йәшәргә хыялландым. Ир төҫлө ир, донъя ише донъя күргем килде. Тырыштым, эшләнем, балалар таптым.\n- Ирҙән дә, балаларҙан да уңманым шул. - Уның әрнеп әйткән һүҙҙәре йөрәгемдең төбөнә үк барып ҡаҙала.\n- Ир тигәнем ғүмер буйы өҫтөмдән йөрөнө. Донъя көтмәне. Эсте. Һуғышты. - Ай буйына үҙен бер күрергә тип хыялланған, башымдан сыҡмаған, күҙ алдымдан китмәгән күркәм, эшлекле ир ҡиәфәте шул минутта иреп юҡҡа сыға. - Балалары ла...рәхәт күрһәтмәй.\nҺүҙ уларына барып еткәс, әсә кеше йәштәренә сәсәп туҡтай. Сумкамдан сығарып дарыу ҡаптырғас, апайҙы өйөнә алып инәм. Сәй ҡуйып табын хәстәрләйем, кәйефен саҡ ҡына булһа ла күтәргем килеп эштәге хәлдәрҙе, Зилиәбеҙҙең ҡыҙыҡтарын һөйләйем. Сәйләп алғас, ул бераҙ яҙыла төшә:\n- Ә теге кейемдәр? - Күҙ алдымдан берәм-берәм шәшке тундар, ҡыйбатлы туфли-итектәр, уларға эйәреп алтын-көмөш биҙәүестәр үтеп китә. - Гөлләмәләр?\n- Кейемдәр, алтындар апайымдыҡы, ти ул.- Үҙ кейеп, тағып ялҡҡандарын миңә бирә. Ире бай, бизнесмен уның. Ә гөлләмәләрҙе үҙ аҡсама һатып алдым. Шау ғазаптан торған донъямды шул сәскәләр менән биҙәп йәшәнем. - Һөйләгәндәренән күңеле тулып үкһеп илап ебәрә.\n- Ә яратам, тип? Һағындым, тип?\nӘй, ҡатын-ҡыҙ, тип уйлайым үҙем, ниндәй көслө зат һин! Бәхетһеҙ ғүмер кисергәндә лә бәхетле булып күренеп, башҡаларҙы ла шуға ышандырып, тормошоңда тамсы ла йәм ҡалмағанда, тотош донъяға ҡот биреп йәшәү бары тик һинең ҡулдан ғына киләлер ул...


Штукатуркаһы ярылып бөткән түшәм, һалҡын иҙән, шыҡһыҙ бүлмәләрҙә һыу һәм йылылыҡ хаҡында хыял итәһе лә түгел\nӨфөнөң Сеченов урамының был йортонда йәшәүселәр беҙҙе ҡасан уңайлы йылы фатирҙарға күсерерҙәр икән ,тип өмөтләнә. Бында көн итеүселәр йәшәр өсөн шарттар булмауына зарлана.\nИртән тороуға бүлмәләр һыуына. Әлифә Хәзиева алтмыш йыл элек киҫелгән бүрәнәләрҙән төҙөлгән йорт эсендә күпме генә яҡһаң да йылы тормай ,тип зарлана. Һикһәнде ваҡлаған ханым йыш ҡына тын юлдарының өҙлөгөүен, балаларҙың сирләүен йәшәргә уңайлы шарттар булмауы менән аңлата. Уның бары тик бер яҡты хыялы бар - ҡалған ғүмерен бөтә уңайлыҡтары булған шарттарҙа үткәреү.\nӨйлө кеше көйлө кеше, тигән әйтем бында йәшәүселәргә бөтөнләй тап килмәй. Йортҡа һалҡын һыу, газ торбалары үткәрелмәгән. Халыҡ эсәр һәм тотонор һыуға ихтыяжын урам буйындағы колонкаларҙан ташып ҡәнәғәтләндерә.\nСеченов урамында барактарҙа йәшәүсе кешеләр һыуҙы юл аша урынлашҡан колонкаларҙан ташый. Һыу менән ҡулланған өсөн кеше башынан илле һум аҡса йыйыла. Әммә бындағы колонка менән юлаусылыр ҙа, машина йыуыусылыр ҙа иркен ҡуллана, ти халыҡ. Һыу баҫымы көслө булмағас, ошо тотҡаға ныҡлап баҫып трорға тура килә.\n«Башинвестдом» компанияһы был йорт йәнәшәһендә ошо мөһәбәт бинаны төҙөп ҡуйған. Әммә вәғәҙә ителгән фатирҙарға бында йәшәүселәр күсмәгән. Улар күршеләрендә йәшәүсе йылы, иркен фатир хужаларына көнләшеп тә ҡуя.\nХоҡуҡтарын даулаусы халыҡ ғаризалар менән торлаҡ-коммуналь хужалығына, ҡала хакимиәтенә лә мөрәжәғәт итә. Был йорт ун өс йыл элек авариялы, тип таныла. Комиссияның һуңғы ҡарары ла бина һүтелергә тейеш, тигән фекерҙе яҡлай. Ҡала хакимиәте был проблема хаҡында хәбәрҙар. Улар ҙа мәсьәләне тиҙәрәк хәл ителеү яғында. Мэрия вәкиле: «Башинвестдом» компанияһы был йорт биләмәһендә ер аҫты парковкаһы төҙөргә тейеш ине, әммә ул ауыр хәлдә ҡалыу сәбәпле, был планын тормошҡа ашыра алманы,тип белдерҙе.\nВладимир Барабаш, Өфө ҡала хакимиәте вәкиле: «Был йорттар һүтелеп, кешеләрҙе башҡа ергә күсереү мәсьәләһе ентекле өйрәнелә. Компания әҙерләгән проекттарҙа был урында килеп сыҡҡан хәл тикшерелә һәм фатир хужаларының яҙмышы буйынса ниндәй ҙә булһа ҡарар күреләсәк».\nҠала хакимиәтендә авариялы йортто һүтеп, уның урынына ер аҫты парковкаһы төҙөүҙең аныҡ ҡына ваҡытын әйтмәһәләр ҙә ,йәшәү шарттары еңелдән булмаған кешеләргә ярҙам итергә вәғәҙә итәләр. Быуат саңы һеңгән йорт нигеҙе тағы нисә быуынды һыйындырыр икән.


Ҡапҡасының урыны – ҡапҡала! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Спорт һәм туризм » Ҡапҡасының урыны – ҡапҡала!\nҠапҡасының урыны – ҡапҡала! 28.10.2015 // Спорт һәм туризм\nРиганың “Динамо”һы ҡунаҡҡа килер алдынан: “Бөгөн беҙҙекеләр 3:1 иҫәбенә еңә”, – тип күрәҙәлек иттем. Һәм тап өҫтөнә баҫтым бит!\nОсрашыу байтаҡ үҙгәрештәр менән башланып китте. Ҡапҡаны был юлы Владимир Сохатскийға ышанып тапшырҙылар. Сергей Соин дүрт матчҡа дисквалификация алғайны. Ә Кирилл Кольцов, Андреас Энгквист, Захар Арзамасцев йәрәхәтләнгән икән... Шулай ҙа уйын беҙҙең өҫтөнлөк менән үтте. Николай Прохоркин хатта “Горди Хоу хет-тригы”н яһаны. Йәғни пас та бирҙе, гол да индерҙе, һуғышып та өлгөрҙө. Йәл, осрашыу тамамланырға минут та 41 секунд ҡалғас ҡына “Салауат Юлаев” ҡапҡаһына бер шайба инеп ҡуйҙы – 3:1.\nШәп, шәп! Әммә гел былай бармаҫ бит инде. Ниңәлер юлаевсылар бына-бына абыныр кеүек. Юҡ, “Йокерит”ҡа ҡаршы уйын да өфөләр файҙаһына бөттө (4:0). Теге юлы көйәрмәндәрҙән һәм шәхсән минән ныҡ ҡына әрләнгән Дмитрий Макаров оҫтарып, етеҙләнеп китте. Ә Никлас Сведберг миҙгелдә тәүге тапҡыр ҡапҡаһына шайба индертмәне!\nСиратта – “Адмирал”. Вәт, күңелле уйын булды. Ике команданың да һаҡсылары ял алғанмы ни: беренсе осорҙа уҡ биш голға шаһит булдыҡ. Хабаровск хоккейсылары алға сыҡһа, беҙҙекеләр шунда уҡ ҡыуып етте. Баҫтырыша торғас, һуңғы осор башында иҫәп тигеҙләнде – 5:5. Ә уйын бөтөргә өс минут ҡалғас, даланһыҙ Сохатскийҙы алмаштырған Сведберг үҙенең ғәҙәти хатаһын яһаны: ҡапҡанан ныҡ алға сығып китеп, ҡунаҡтарға алтынсы шайбаны индерергә юл ҡуйҙы. Бына абындылар ҙа...\nТотош уҡырға 1 743\nТотош уҡырға 1 706


Төркиә инвесторҙары Өфөлә метробус маршруты һалырға тәҡдим итә // Йәмғиәт | новости башинформ.рф\nТөркиә инвесторҙары Өфөлә метробус маршруты һалырға тәҡдим итә\n12:06, 29 ноября 2013 Йәмғиәт\nТөркиә инвесторҙары Өфөлә 23 километр оҙонлоғонда метробус маршруты һалырға планлаштыра, ул аэропорттан башланып Сельская Богородская урамына тиклем һуҙылырға тейеш, тип хәбәр итә Өфө хакимиәте матбуғат хеҙмәте.\nМетробус проекты мэрияла төрөк компаниялары вәкилдәре менән ентекле тикшерелде. Осрашыуҙа «KAPİTALNET A.Ş.» (Истанбул) финанс-инвестиция компанияһы генераль директоры Джошкун Акдениз, Yorum Construction компанияһы генераль директоры Имадеттин Топал, Мәскәүҙәге Yorum Construction компанияһының коммерция директоры Илькай Эрдоган, Төркиәнең Тышҡы иҡтисади бәйләнештәр советының Өфөләге вәкиле Әхмәт Гекхан Эртекин ҡатнашты.\nСентябрҙә Төркиә эшҡыуарҙары Өфөлә метробус линиялары төҙөүҙе проектлау этабынан алып файҙаланыуға тапшырғанға һәм тиҙлекле автобустар һатып алғанға тиклем финансларға әҙер булыуҙары хаҡында белдерҙе. Әлеге ваҡытта Төркиә яғы «Метробус» муниципаль-шәхси партнерлыҡ проектын башлау буйынса заявка-тәҡдим әҙерләне, унда төп шарттар һәм йөкләмәләр телгә алына. Эшҡыуарҙар метробустың ике вариантын индерергә тәҡдим итә: бөгөн, атап әйткәндә, Истанбулда файҙаланылған һәм газ яғыулығында эшләгән классик төрө; икенсе вариант — электрогаз двигателе менән эшләгән яңы быуын метробусы. Ике вариант та 18 һәм 24 метр оҙонлоғонда үҙ-ара ҡушылған автобустарҙан ғибәрәт.\nПроектты тормошҡа ашырыуҙың икенсе этабында маршруттың дөйөм оҙонлоғо 55 километрға тиклем артасаҡ. Өҫтәмә коридорҙарҙың урыны муниципалитет менән килешеп билдәләнәсәк.\nКомпания Истанбулда метробус линиялары төҙөү тәжрибәһенә эйә һәм ҡыҫҡа ваҡыт эсендә был проектты Өфөлә ғәмәлгә ашырыу өсөн команда йыя аласаҡ. Джошкун Акдениз, бөтә конкурс процедураларын үткән осраҡта уның компанияһы проектты ике йылда бойомға ашыра аласаҡ, тип белдерҙе.\nТөркиә инвесторҙары Ҡулса урамындағы 131-се йортта урынлашҡан бала табыу йортон киңәйтеү, реконструкцилау һәм яңыртыу, Өфөлә бер балалар клиникаһы һәм биш яңы дөйөм клиника төҙөү кеүек проекттарҙа ҡатнашырға теләүен белдерҙе.\nЗаявка-тәҡдимдәр билдәләнгән тәртиптә ҡараласаҡ, шунан һуң ғына Өфөлә берлектәге муниципаль-шәхси партнерлыҡ проекттарын тормошҡа ашырыу мөмкинлеге тураһында ентекле һөйләшеү үткәреләсәк.